
Prethodno priopćenje 


Pravo pacijenta na obaviještenost (o njegovom zdravstvenom stanju i 
postupku liječenja) jedno je od temeljnih pacijentovih prava, uređenih 
i zajamčenih odredbama Zakona o zaštiti prava pacijenata, odredbama 
drugih propisa kojima se uređuje zdravstvena djelatnost te brojnim 
međunarodnim konvencijama i deklaracijama iz područja zdravstva. 
Uraduje autor nastojao ukazati na pojam i sadržaj prava na obaviještenost, 
načine obavješćivanja pacijenta, liječnikovu dužnost obavješćivanja 
pacijenta, pojam drugog stručnog mišljenja, prava pacijenata na kojima 
se vrše istraživanja na obaviještenost, odbijanje primitka i odricanje od 
prava na obavijest te na prekršajnu odgovornost zbog povrede prava 
pacijenta na obaviještenost. 

Kako podaci o zdravstvenom stanju pacijenta nisu samo predmet interesa 
tog pacijenta, nego sve češće do tih podataka dolaze ili namjeravaju doći 
i druge osobe, ovlašteno ili neovlašteno, autor u radu ukazuje na potrebu 
i načine zaštite tajnosti podataka o zdravstvenom stanju pacijenta. 
Posebno se osvrće na liječničku tajnu kao jedan od (naj)učinkovitijih 
instrumenata zaštite privatnosti pacijenta, odnosno zaštite tajnosti 
podataka o njegovom zdravlju, te nastoji ukazati na uzroke i načine 
povrede liječničke tajne, na posljedice neovlaštenog odavanja liječničke 
tajne te na slučajeve kada je trećim (pravnim ili fizičkim) osobama 
otkrivanje podataka o zdravstvenom stanju pacijenta dopušteno. 


Ključne riječi: pacijent, pravo na obaviještenost, informirani pristanak, 
liječnička (profesionalna) tajna, medicinsko pravo. 

I. Uvod 


1. Pravo na obaviještenost predstavlja sastavni dio liječenja i jača ulogu 
pacijenta u postupku liječenja, koji tako prestaje biti objektom liječenja i postaje 
svjesnim i odgovornim subjektom.! Pravo na obavještavanje temelji se, dakle, 
na činjenici da bolesnik nije (više) samo objekt liječenja, nego je istovremeno i 
(ugovorni) partner u komunikaciji liječnik - pacijent.“ Informiranost pacijenta 
jedan je od preduvjeta za potpuno povjerenje između liječnika i pacijenta.? 

Liječnik bi morao obavijestiti pacijenta osobno i pravovremeno o svim 
okolnostima od kojih bi mogla zavisiti pacijentova odluka o (ne)pristanku na 
liječenje i tu obavijest liječnik je dužan dati i bez posebnog pacijentovog traženja.“ 
Informiranost pacijenta bitna je zbog njegova donošenja odluke o vlastitom 
zdravstvenom stanju.* Liječnik je, dakle, dužan obavijestiti pacijenta prvenstveno 
radi pacijentove sigurnosti, odnosno radi zdravstvene zaštite od opasnosti 
nastanka štete po pacijentovo zdravlje, ali i zbog toga jer obavještenje pacijenta 
predstavlja pretpostavku pristanka na određenu medicinsku intervenciju.“ 

Brojna profesionalno provedena istraživanja u zdravstvenim ustanovama 
pokazala su da informirani pacijenti imaju bolje rezultate u izlječenju i kraće 
ostaju hospitalizirani./ 

Jedna od značajki dužnosti obavješćivanja pacijenata jest i ta što je ona 
istovremeno moralne i pravne prirode. S medicinskog i etičkog aspekta 
dužnost obavještavanja pacijenta uvjetovana je ponajviše pacijentovom dobrobiti 
(salus aegroti), odnosno dužnost obavješćivanja pacijenta drži se sastavnim 
dijelom liječenja i treba je prilagoditi svakom pacijentu. S druge strane, s 
pravnoga stajališta, dužnost i opseg obavješćivanja pacijenta predstavlja i 
pravno pitanje i sudska praksa većine europskih zemalja usvojila je u pogledu 
dužnosti obavješćivanja pacijenta tzv. “razumni liječnički standard", s time da je 
sud, u slučaju spora, ovlašten i dužan utvrditi je li u konkretnom slučaju liječnik 
dosegnuo standard koji se po zakonu traži.? 





! Vidi BOŠKOVIĆ, Z., Prava pacijenata na primjerenu obaviještenost i odlučivanje, 
“Informator", br. 5343, od 21. svibnja 2005., str. 17. 

? Usp. BOŠKOVIĆ, Z., Kodeks medicinske etike i deontologije — etika profesije liječnik, 
“Informator", god. 1, br. 5046-5047, od 17. i 20. srpnja 2002., str. 2. 

3 Ibid., str. 1. 

“ Vidi MUJOVIĆ ZORNIĆ, H. — SJENIČIĆ, M., Kodeks lekarske etike kao izraz staleške 
samoregulative u medicini, “Pravni informator", 2003., str. 4. 

* Tako i podrobnije o pravu pacijenta na informiranost vidi kod HOCKTON, A., The Law of 
Consent to Medical Treatment, London, 2002. 

5 Vidi RADIŠIĆ, J., Medicinsko pravo, Beograd, 2004., str. 80. 

" Potanje o tome kod Citizens" Choice and Patients'Rights, WHO, Regional Office for Europe, 
EUR/ICP/CARE 94 O1/CN (A), Copenhagen, 1996., str. 18.-19., podatak kod DRAŠKIĆ, M., 
Prava pacijenata — kraj paternalističkog koncepta medicine, “Pravni život", 1998., br. 9, str. 254. 

š Tako BOŠKOVIĆ, Z., Prava pacijenata na primjerenu obaviještenost i odlučivanje, 
“Informator", br. 5343, od 21. svibnja 2005., str. 17. 

* Usp. KLAJN-TATIĆ, V., Pristanak obaveštenog pacijenta na medicinsku intervenciju, “Bilten 
Jugoslavenskog udruženja za medicinsko pravo“, 2001., br. 9.-12., str. 17. 

2. U ostvarivanju zdravstvene zaštite svaka osoba ima pravo na točno 
informiranje i pouku o svim pitanjima koja se tiču njezina zdravlja (Zakon o 
zdravstvenoj zaštiti, “Narodne novine", br. 75/95., 11/94 i 1/97., dalje - ZOZZ, 
čl. 21. t. 6.). Štoviše, pacijent ima pravo na potpunu obaviještenost (Zakon o 
zaštiti prava pacijenata, “Narodne novine", br. 169/04., dalje - ZOZPP, čl. 8. st. 
BA 

U tom smislu, liječnik je dužan u odnosu prema pacijentima postupati 
primjenjujući i poštujući odredbe posebnih zakona koji reguliraju prava 
pacijenata te odredbe Kodeksa medicinske etike i deontologije Hrvatske 
liječničke komore.!! Svi postupci medicinske prevencije, dijagnostike i liječenja 
moraju se planirati i provoditi tako da se očuva ljudsko dostojanstvo, integritet 
osobe i prava pacijenata, a posebno pravo na informiranost i samostalno 
odlučivanje (Zakon o liječništvu, “Narodne novine", br. 121/03., dalje - ZOLJ, 
UMA 

Postoji mišljenje da odredbe ZOZPP-a i ZOZZ-a koje se odnose na 
obavješćivanje pacijenta nisu u potpunosti usklađene, što može u (sudskoj) 
praksi izazvati i određene probleme. Naime, ZOZZ u ČI. 21. st. 1 t. 6. propisuje 
pravo pacijenta na “točno informiranje i pouku o svim pitanjima koja se tiču 
njegova zdravlja", dok je odredbom čl. 8. ZOZPP-a određeno da pacijent ima 
pravo “na potpunu obaviještenost", ali se ne navodi i pravo na pouku. Ni u 
Kodeksu medicinske etike 1 deontologije nije predviđena dužnost liječnika da 
pouči pacijenta, odnosno da mu dade objašnjenja, nego samo da pacijentu 
“primjereno pruži potrebne obavijesti". Drži se da prava na obavijest i pravo na 
objašnjenje/pouku nisu isti pojmovi niti su istog sadržaja, iako u pravilu pojam 


1 Ovakva je odredba novina u našem zdravstvenom zakonodavstvu budući da prethodni 
zakonski propisi na tom području nisu sadržavali slična rješenja kojima bi se liječnika obvezivalo 
da pacijenta obavijesti o činjenicama u svezi s predloženom medicinskom intervencijom. 
BOŠKOVIĆ, Z., Prava pacijenata na primjerenu obaviještenost i odlučivanje, “Informator", 
br. 5343, od 21. svibnja 2005., str. 17. Pri utvrđivanju navedenog prava polazilo se od načela 
predviđenog Konvencijom o zaštiti ljudskih prava i dostojanstva ljudskih bića u pogledu primjene 
biologije i medicine — skraćeno i dalje u tekstu Konvencija o ljudskim pravima i biomedicini. 
Navedenu Konvenciju i dodatne protokole Hrvatski sabor potvrdio je Zakonom donesenim na 
sjednici održanoj 14. srpnja 2003. godine, “Narodne novine — Međunarodni ugovori“, br. 13/03. 
Podrobnije kod JADRO, D. — HRABRIĆ, M. - KRAMARIĆ, D., Zakon o zdravstvenoj zaštiti, u 
zborniku “Zbirka zdravstvenih zakona s obrazloženjem", Zagreb, 2003., str. 16.-17. 

1! Na temelju članka 174. ZOZZ-a i članka 14. Statuta Hrvatske liječničke komore, Skupština 
Komore na svojoj sjednici održanoj dana 20. lipnja 2002. donijela je Kodeks medicinske etike 
i deontologije (“Narodne novine“, broj 47/04., dalje — Kodeks). Ovaj Kodeks objavljen je na 
oglasnoj ploči Komore 05. prosinca 2003.g., stupio je na snagu dana 14. prosinca 2003. Liječnici 
su dužni poštovati pravo duševno sposobnog i svjesnog bolesnika da dobro obaviješten slobodno 
prihvati ili odbije pojedinog liječnika, odnosno preporučenu liječničku pomoć. Kad bolesnik nije 
sposoban o tome odlučivati, odlučuje njegov zastupnik, a ako zastupnik nije prisutan, liječnik će, 
ako s odlukom ne može pričekati, primijeniti po svom znanju najbolji način liječenja (Kodeks, čl. 
2. st. 3.). 

! Detaljnije o tome vidi kod IVANČEVIĆ, N., Zakon o liječništvu, u zborniku “Zbirka 
zdravstvenih zakona s obrazloženjem", Zagreb, 2003., str. 91. 

objašnjenja supsumira i pojam obavijesti. Pravo na objašnjenje sadrži u sebi i 
element edukacije, pa bi ono trebalo biti temeljno pravo pacijenta. Kako je 
pacijent u pravilu laik, ne bi trebalo donositi za sebe sudbonosne odluke samo na 
temelju obavijesti koje u najvećem broju slučajeva ne razumije. Zbog toga se i 
postavlja pitanje kako će sudska praksa tumačiti nedefinirani pojam “prava na 
potpunu obaviještenost" iz odredbe čl. 8. ZOZPP-a? Hoće li ga tumačiti u užem 
smislu kao puku informiranost, ili, pak, šire, u smislu potrebnog objašnjavanja i 
edukacije pacijenta, na što upućuje navedena odredba čl. 21. st. 1. t. 6. ZOZZ-a.'5 

Pacijent s punom poslovnom sposobnošću ima pravo u pisanom obliku ili na 
bilo koji drugi vjerodostojan način odrediti osobu koja će umjesto njega biti 
obaviještena. Pacijent ima pravo biti obaviješten čak i u (hitnim) slučajevima 
kad njegov pristanak nije uvjet započinjanja terapije (ZOZPP, čl. 15. st. 2.13.). 

3. Odredbom čl. 6. ZOZPP-a pacijentu se jamči pravo na suodlučivanje koje 
obuhvaća pravo pacijenta na obaviještenost i pravo na prihvaćanje ili odbijanje 
pojedinoga dijagnostičkog, odnosno terapijskog postupka. Samo iznimno, 
pacijentovo pravo na suodlučivanje može se ograničiti kada je to opravdano 
njegovim zdravstvenim stanjem u slučajevima i na način posebno određen 
ZOZPP-om (ZOZPP, čl. 7.). Dakle, obavještenje pacijenta temelj je za donošenje 
njegove odluke o (ne)pristajanju na medicinski tretman.!* Koncept informiranog 
pristanka (informed consent) vrlo je jednostavan i svodi se na to da liječnik ne 
može liječiti pacijenta dok ga točno ne informira i dade mu pouku o svim 
pitanjima koja se tiču njegova zdravlja i tretmana koji predlaže, kao i 
alternativnih tretmana, te dok pacijent ne odluči koji tretman želi da se na njega 
primijeni, odnosno želi li uopće primjenu bilo kakvog tretmana.!* Sintagma 
“informed consent" najčešće se prevodi kao “informirana suglasnost", 
“informirani pristanak", “svjesni pristanak" ili “informirani izbor", a predstavlja 
datu suglasnost pacijenta na neku intervenciju, i to ako je toj suglasnosti 
prethodila informiranost pacijenta o toj intervenciji, ako je on dobivenu 
informaciju pravilno shvatio i na temelju toga dragovoljno dao suglasnost. 
Drugim riječima, informed consent jest davanje informacija pacijentu, kako o 
onome što bi trebalo učiniti, tako i o mogućim posljedicama.!* 

4. Što se tiče poredbenih medicinskopravnih izvora, pri utvrđivanju prava 
na obaviještenost u ZOZZ-u i ZOZPP-u, polazilo se od načela predviđenog 
Konvencijom o ljudskim pravima i biomedicini.!! Člankom 10. st. 2. i 3. 


13 Vidi GRBČIĆ, Ž., Kakva prava pruža Zakon o zaštiti pacijenata, “Informator", god. LII, br. 
5145, od 28. siječnja 2005., str. 431-44. 

!4 Tako KLAJN-TATIĆ, V., Pristanak obaveštenog pacijenta na medicinsku intervenciju, 
“Bilten Jugoslavenskog udruženja za medicinsko pravo“, 2001., br. 9.-12., str. 16. 

5 Usp. TURKOVIĆ, K., Prava pacijenta na suodlučivanje prema Zakonu o zaštiti prava 
pacijenata, rad u zborniku “Medicina i pravo — sodobne dileme", Maribor, 2006., str. 101. 
16Tako i potanje o tome kod ŠEGOTA, IL, Informed Consent, Rijeka, 1999., str. 29. i dr.; 

!7 Podrobnije o ovoj Konvenciji vidi kod: HERVEY, T. K. — McHALE, J. V., Health Law and 
the European Union, Cambridge, 2004., str. 164.-65.; HLAČA, N., O bioetici u povodu potpisa u 
Vijeću Europe dvaju međunarodnih dokumenata s bioetičnim sadržajima, “Vladavina prava“, god. 

Konvencije, svakome se jamči pravo na svaku informaciju prikupljenu o 
njegovome zdravlju, s time da se pojedinci mogu i odreći ovoga prava, odnosno 
mogu odbiti primiti informaciju o svome zdravstvenom stanju. Samo iznimno 
zakonom se može ograničiti pravo pacijentu na informaciju o njegovom 
zdravstvenom stanju, i to jedino onda ako je to u interesu pacijenta. 

Potreba potpunije zaštite ljudskih prava u području zdravstva zacrtana je i u 
dokumentima Svjetske zdravstvene organizacije (WHO). Tako i Deklaracija o 
promicanju prava pacijenata u Europi,!* usvojena na europskom savjetovanju 
Svjetske zdravstvene organizacije o pravima pacijenata (Amsterdam, 1994.), 
predviđa uz najznačajnija prava pacijenata i pacijentovo pravo na obaviještenost. 
U čl. 2.1.—2.9. uređeno je pravo pacijenta na informaciju o dostupnim 
zdravstvenim uslugama; o osobnom zdravstvenom stanju; namjeravanim 
medicinskim intervencijama i njihovim potencijalnim rizicima i koristima koje 
donose, alternativama predloženim postupcima liječenja, dijagnozi, prognozi i 
tijeku medicinskog tretmana, pravu pacijenta da ne bude informiran o svom 
zdravstvenom stanju i sl.!? 

U ožujku 1997. godine u SAD-u osnovana je Advisory Commission on 
Consumer Protection and Quality in the Health Care Industry, koja je 1998. 
izdala dokument u kojem je sadržan niz standarda za zaštitu prava pacijenata te 
su istovremeno utemeljene i organizacije za njihovu provedbu i razvijanje. 
Među ostalim, određeno je da pacijent ima pravo na točnu i brzu informaciju o 
svom zdravstvenom stanju, planu liječenja, medicinskom osoblju koje će biti 
uključeno u njegovo liječenje, kao i o medicinskoj tehnologiji i tehnici. Posebno 
je značajno određenje da pacijenti koji ne razumiju jezik odnosno koji imaju 
fizičke ili mentalne mane, imaju pravo na usluge stručnjaka koji im trebaju 
pomoći da razumiju planirani postupak i uvjete liječenja. U tom smislu bolnica 
bi trebala osigurati pisane brošure o različitim bolestima i pravima pacijenata, 
odrediti vrijeme u kojemu pacijentu mora dati informaciju kao i osoblje koje mu 
je dužno dati informaciju te način na koji pacijent može s njima stupiti u kontakt 
idr" 

Treba napomenuti da je Finska bila prva europska zemlja koja je 1992. 
donijela Zakon o statusu i pravima pacijenata (Act on the Status and Rights of 





IL, 1998., br. 3-4, str. 45.-52.; MUJOVIĆ ZORNIĆ, H., Perspektive medicinskog prava u svjetlosti 
Evropske konvencije o ljudskim pravima i biomedicini, zbornik radova “Aktualnosti građanskog i 
trgovačkog zakonodavstva i pravne prakse", Neum — Mostar, 2004., str. 137.-145. 

15. Prethodilo joj je sačinjavanje Načela o pravima pacijenata u Europi (Principles of the Rights 
of Patients in Europe: Common Framework), 1994. godine. 

19 Podrobnije o tome kod MUJOVIĆ ZORNIĆ, H., Perspektive medicinskog prava u svjetlosti 
Evropske konvencije o ljudskim pravima i biomedicini, zbornik radova “Aktualnosti građanskog 
i trgovačkog zakonodavstva i pravne prakse", Neum — Mostar, 2004., str. 137.; DRAŠKIĆ, M., 
Prava pacijenata — kraj paternalističkog koncepta medicine, “Pravni život", 1998., br. 9, str. 254.- 
256.; BOŠKOVIĆ, Z., Prava pacijenata na primjerenu obaviještenost i odlučivanje, “Informator", 
br. 5343, od 21. svibnja 2005., str. 18.; URLEP, F., Pojasnilna dolžnost v splošni medicini, rad u 
zborniku “Medicina in pravo — pojasnilna dolžnost", Maribor, 1995., str. 129.-131. 

20 Vidi NASIĆ, M., Kako od zakona do prakse, “Pacijent danas", 2004., br. 11.12., str. 4. 

Patients, stupio na snagu 1. ožujka 1993.), koji, odredbom čl. 5., jamči 
pacijentima pravo na informiranje o njihovom zdravstvenom stanju, značenju 
medicinskih postupaka koji su im predloženi te alternativama preporučenom 
tretmanu. 


II. Sadržaj prava na obaviještenost 


1. Opseg informacija koje je liječnik dužan dati pacijentu određen je 
ponajviše ciljem informiranja pacijenta, odnosno davanjem mogućnosti pacijentu 
da kao laik donese odluku o (ne)prihvaćanju predložene medicinske intervencije, 
dakle onaj opseg informacija koji je potreban i dovoljan za ispunjenje toga 
cilja?! Da bi pacijent imao potpunu slobodu odlučivanja, trebao bi o svojoj 
bolesti znati sve ono što zna i liječnik. To svakako nije moguće ni potrebno jer 
se pacijentova odluka mora temeljiti 1 na povjerenju u liječnika, na medicinskim 
savjetima i pomoći pri donošenju odluke.?? 

Osim o svom zdravstvenom stanju, pacijent ima pravo zatražiti informacije o 
zdravstvenim uslugama, postupanju u određenoj zdravstvenoj ustanovi, imenima 
i položaju zdravstvenih djelatnika koji ga liječe, o pravima pacijenta i 
organizacijama koja ta prava štite. 

U pogledu opsega obavještenja, stajalište sudske prakse jest da što je 
planirani zahvat žurniji i nužniji, to su zahtjevi za obavještenje manji, a ako 
zahvat nije hitan, obavještenje treba biti detaljnije.“ Šire objašnjenje potrebno je 
kod onih zahvata koji mogu izazvati trajnije štetne posljedice, kod kojih su 
izgledi za uspjeh manji i kod kojih se primjenjuju nove metode liječenja.?> 

2. Prema odredbama čl. 8. ZOZPP-a, pacijent ima pravo na potpunu 
obaviještenost o sljedećem: 

a) svome zdravstvenom stanju, odnosno o dijagnozi, a posebno ako 
liječnika pacijent izričito pita za dijagnozu ili ako je liječniku poznato da neka 
osobna odluka pacijenta zavisi od poznavanja njegova zdravstvenog stanja 
(primjerice, materinstvo, zaključenje braka, zasnivanje radnog odnosa i sl.);2* 





| Usp. PETRIĆ, S., Pretpostavke odštetne odgovornosti davatelja zdravstvenih usluga u pravu 
Bosne i Hercegovine, zbornik radova “Aktualnosti građanskog i tgovačkog zakonodavstva i pravne 
prakse", Neum-Mostar, 2005., str. 128. 

22 Tako RADIŠIĆ, J., Profesionalna odgovornost medicinskih poslenika, Beograd, 1986., str. 
196. 

23 Vidi MUJOVIĆ-ZORNIĆ, H., Pacijentova prava — univerzalnost i evropski koncept, zbornik 
radova “Aktualnosti građanskog i trgovačkog zakonodavstva i pravne prakse", Neum-Mostar, 
2005., str. 261. 

%& Usp. BOŠKOVIĆ, Z., Prava pacijenata na primjerenu obaviještenost i odlučivanje, 
“Informator", br. 5343, od 21. svibnja 2005., str. 18. 

25 Vidi RIEGER, H. J., Lexikon des Arztrechts, Berlin-New York, 1984., str. 119. 

26 Tako RADIŠIĆ, J., Profesionalna odgovornost medicinskih poslenika, Beograd, 1986., str. 
192. 

b) medicinskoj procjeni rezultata i ishoda određenoga dijagnostičkog ili 
terapijskog postupka;? 

c) preporučenim pregledima i zahvatima te planiranim datumima za 
njihovo obavljanje. Pri tome pacijentu treba dati osnovne, opće podatke o 
onome što će se s njim događati ako pristane na pregled i medicinski zahvat i pri 
tome ne treba iznositi tehničke detalje;? 

d) mogućim prednostima i rizicima obavljanja ili neobavljanja preporučenih 
pregleda i zahvata. Liječnik mora pacijentu pojasniti i argumentirati sve razloge 
za i protiv predložene terapijske metode, kako bi se pacijent lakše i objektivnije 
mogao odlučiti za metodu koja mu u pogledu trajanja, načina provođenja 1 
mogućih posljedica najbolje odgovara.?? Pacijent mora znati kakav rizik može 
imati odgovarajuća terapija, ali se takva obavještenja moraju dati oprezno i 
postupno. Svakako, obavještenje o rizicima treba obuhvatiti i informaciju o 
uzgrednim štetnim djelovanjima i ostalim opasnostima liječenja (primjerice, 
utjecaju na druge organe).?“ 

Pacijentu treba ukazati i na rizik kojem se izlaže ako odbije preporučenu 
medicinsku intervenciju,?! jer u protivnom zdravstveni djelatnik čini liječničku 
pogrešku i može biti odgovoran za štetu.?? 

Ako se određeni rizik (neuspjeh zahvata ili neželjene posljedice koje prate 
zahvat) češće ostvaruje, obavještenje pacijenta o tom riziku trebalo bi biti 
opširnije i podrobnije. Međutim, 1 kad se radi o iznimno rijetkim, ali tipičnim i 
vrlo teškim komplikacijama, liječnik je dužan o tome detaljno obavijestiti 
pacijenta.?> 

U medicinskopravnoj teoriji drži se da liječnik ne bi trebao pacijenta 
obavještavati o općepoznatim rizicima medicinskog tretmana kao što su, 





27 Pitanje procjene rezultata i ishoda određenoga dijagnostičkog ili terapijskog postupka, 
odnosno prognoza bolesti, kompleksno je pitanje i pored medicinskog sadrži etički i pravni 
aspekt. Zavisi od niza elemenata poput starosti bolesnika, konstitucije, nasljednih osobina, 
zdravstvenog stanja u trenutku obolijevanja, komplikacija i udruženih bolesti, godišnjeg doba i 
atmosferskih prilika, higijenskih i socijalnih uvjeta u kojima se bolesnik nalazi, načina liječenja, 
odnosa pacijenta prema svom zdravstvenom stanju, volje za životom i sl. NIKOLIĆ, K., Pravo na 
prognozu bolesti, “Pravni život, god. LI, 2002., br. 9, str. 265.; KRALJIĆ, S., Pravice pacientov 
v luči bodoče ureditve, “Zbornik Pravne fakultete Univerze v Mariboru", leto Il, 2006., št. 1, str. 
270. 

2 Tako RADIŠIĆ, J., Profesionalna odgovornost medicinskih poslenika, Beograd, 1986., str. 
194. 

2 Vidi KRALJIĆ, S., Pravice pacientov v luči bodoče ureditve, “Zbornik Pravne fakultete 
Univerze v Mariboru", leto Il, 2006., št. 1, str. 269. 

% Usp. BOŠKOVIĆ, Z., Prava pacijenata na primjerenu obaviještenost i odlučivanje, 
“Informator", br. 5343, od 21. svibnja 2005., str. 18. 

31 Tako RADIŠIĆ, J., Profesionalna odgovornost medicinskih poslenika, Beograd, 1986., str. 
194. 

32 Vidi BOŠKOVIĆ, Z., Prava pacijenata na primjerenu obaviještenost i odlučivanje, 
“Informator", br. 5343, od 21. svibnja 2005., str. 17. 

*3 Usp. SCHREIBER, H. L., Patientenaufklarung in juristischer Sicht, “Der Internist", 1984., br. 
24, str. 186. 

primjerice, kod operativnog zahvata mogućnost nastanka infekcije rane, nabora 
nezaraslog ožiljka operacije, embolije, prestanka rada srca kao rizika anastezije, 
jer se smatra da su poznati i medicinskom laiku.“ 

Svakako, postoje slučajevi, odnosno situacije u kojima obavještenje 
pacijenta o rizicima medicinskog tretmana nije potrebno. U medicinskopravnoj 
teoriji drži se da je to onda: kad je pacijent već obaviješten ili upoznat s rizicima 
(primjerice, iz literature, svoga zanimanja, ranijih medicinskih zahvata); kad se 
pacijent odrekne prava na obavještenje; kad postoji medicinska kontraindikacija 
(primjerice, labilni ili zabrinuti pacijenti mogli bi zbog straha od ukazanih rizika 
odbiti medicinski zahvat koji im je hitno i nužno potreban); kad je obavještenje 
nemoguće (primjerice, pacijent je u nesvjesnom stanju a medicinski zahvat je 
hitno potreban kako bi mu se spasio život);? 

€) svome pravu na odlučivanje o preporučenim pregledima ili zahvatima; 

1) mogućim zamjenama za preporučene postupke. Pacijent ima pravo 
znati za sve druge mogućnosti liječenja osim predloženih te ima pravo odlučiti 
se za alternativno liječenje koje mu je zdravstvena ustanova dužna omogućiti. U 
tom smislu bolnica bi trebala imati pisane protokole o alternativnim postupcima 
liječenja ako pacijent ne pristane na predloženi, kako bi bilo nedvojbeno da je 
pacijent dobro razumio sve posljedice takvog tretmana. 

g) tijeku postupaka prilikom pružanja zdravstvene zaštite; 

h) daljnjem tijeku pružanja zdravstvene zaštite. Pravo pacijenta na 
obaviještenost odnosi se, dakle, na cjelokupan tijek pružanja zdravstvene zaštite, 
i to nakon svakog pregleda i zahvata;?7 

i) preporučenom načinu života (primjerice, o dijetalnoj ishrani, tjelesnim 
aktivnostima i sl.), 

j) pravima iz zdravstvenoga osiguranja i postupcima za ostvarivanje tih 
prava. Držimo da pacijent ima pravo biti obaviješten o mogućnostima i načinu 
liječenja u inozemstvu.?š 

Taksativnim navođenjem podataka o kojima pacijent ima pravo i mora biti 
potpuno obaviješten, zakonodavac je htio ukazati na nužnost njihovog 
zajedničkog i nedjeljivog navođenja u praksi, u svakom konkretnom slučaju.?? 
Struktura informacija na koje je pacijent ovlašten i koje treba dobiti specifična 
je te postoji mišljenje da zahtijeva dodatne vještine i izobrazbu koju naše 





34 Vidi kod ULSENHEIMER, K., Aufklarungspflicht und Einverstandniserklarung zur 
Behandlung, “Der Chirurg", 1996., br. 3, str. 76. 

35 Tako i podrobnije o tome kod RADIŠIĆ, J., Dužnost lekara da pacijenta obavesti o rizicima 
operacije, rad u zborniku CEKOVIĆ-VULETIĆ, S. i dr., “Medicinsko pravo", Beograd, 1998., str. 
36.-37. 

*& Usp. NASIĆ, M., Kako od zakona do prakse, “Pacijent danas", 2004., br. 11.12., str. 5. 

37 GRBČIĆ, Ž., Kakva prava pruža Zakon o zaštiti pacijenata, “Informator", god. LII, br. 5145, 
od 28. siječnja 2005., str. 41. 

38 Tako KRALJIĆ, S., Pravice pacientov v luči bodoče ureditve, “Zbornik Pravne fakultete 
Univerze v Mariboru", leto Il, 2006., št. 1, str. 269. 

?% Usp. FLIS, V. — GORIŠEK, J, Privolitev v zdravnikovo ukrepanje, rad u zborniku radova 
“Medicina in pravo — sodobne dileme", Maribor, 2006., str. 91. 

današnje medicinsko obrazovanje ne sadrži, a posebno u pogledu komunikacije 
liječnika s pacijentom.“ 

U medicinskopravnoj teoriji postoji mišljenje da su odredbe čl. 8. ZOZPP-a 
postavljene istovremeno i preusko i preširoko. Naime, drži se da je zakonodavac 
propustio izričito propisati da pacijent ima pravo znati moguće prednosti 1 
rizike obavljanja, odnosno neobavljanja preporučenih medicinskih zahvata 1 
alternativnih postupaka, te da je propustio propisati da bi liječnik trebao 
pacijentu priopćiti osobne interese koje bi mogao imati u poduzimanju 
određenog zahvata (primjerice, zbog istraživanja kojima se liječnik bavi, ili 
interesa ekonomske prirode), a koji bi mogli utjecati na liječnikovu prosudbu o 
poželjnom tretmanu.“! S druge strane, davanjem prava pacijentu da traži 
obavijesti koje se odnose na prava pacijenta iz zdravstvenog osiguranja i 
postupcima za ostvarivanje tih prava, od liječnika se traži da budu i pravni 
savjetnici, a oni s tim znanjima zapravo ne raspolažu.+ 

3. Tijekom pružanja zdravstvene zaštite, nakon svakog pregleda i zahvata, 
pacijent ima pravo i na obaviještenost o uspjehu, odnosno, neuspjehu i 
rezultatu pregleda ili zahvata kao i o razlozima za eventualnu različitost tih 
rezultata od očekivanih (ZOZPP, čl. 11.). Iako se to u ZOZPP-u eksplicitno ne 
navodi, dužnost informiranja pacijenta proteže se ina neočekivane komplikacije 
nastale tijekom liječenja. Što se tiče eventualne liječničke pogreške nastale 
tijekom medicinskog tretmana, u medicinskopravnoj teoriji nema jednoznačnog 
stajališta o tome je li liječnik dužan otkriti vlastitu stručnu pogrešku. Navodi se 
niz razloga koji govore protiv obavještenja pacijenta (primjerice, zaštita od 
samooptuživanja — nemo tenetur seipsum accusare) ili u prilog obavještavanja 
pacijenta o pogrešci (moralni razlozi, odnos povjerenja, zbog provođenja daljnje 
terapije i sl.).“* 

4. Pacijent ima pravo biti upoznat s imenima te specijalizacijom osoba 
koje mu izravno pružaju zdravstvenu zaštitu (ZOZPP, čl. 12.). U tom smislu 
u ordinaciji, ambulanti i drugim mjestima gdje se obavlja zdravstvena djelatnost, 
na vidnom mjestu trebala bi biti objavljena imena zdravstvenih djelatnika 1 
njihove specijalizacije, a zdravstveni djelatnici koji imaju neposredni kontakt s 
pacijentima trebali bi na vidnom mjesti istaknuti podatak o osobnom imenu i 
stručnoj tituli, te se i osobno predstaviti pacijentu.# 





4 Vidi BOŠKOVIĆ, Z., Zakon o zaštiti prava pacijenata — Reforma zdravstvenog zakonodavstva 
Republike Hrvatske, “Hrvatska pravna revija", god. v., 2005., br. 1, str. 90. 

“I Usp. TURKOVIĆ, K., Prava pacijenta na suodlučivanje prema Zakonu o zaštiti prava 
pacijenata, rad u zborniku “Medicina i pravo — sodobne dileme", Maribor, 2006., str. 103. 

4 ]Ibid., str. 103. 

“#3. Vidi kod MUJOVIĆ ZORNIĆ, H. — SJENIČIĆ, M., Kodeks lekarske etike kao izraz staleške 
samoregulative u medicini, “Pravni informator", 2003., str. 4. 

“4 Tako i podrobnije o tome kod RADIŠIĆ, J., Dužnost lekara da obelodani vlastitu stručnu 
pogrešku, rad u zborniku CEKOVIĆ-VULETIĆ, S. i dr., “Medicinsko pravo“, Beograd, 1998., str. 
231.-240. 

“5 Usp. KRALJIĆ, S., Pravice pacientov v luči bodoče ureditve, “Zbornik Pravne fakultete 
Univerze v Mariboru", leto IL, 2006., št. 1, str. 271. 

III. Načini obavješćivanja 


1. U pravilu je adresat, odnosno osoba kojoj se treba dati informacije i 
objašnjenje, pacijent kojemu se treba pružiti medicinski tretman, osim ako 
posebnim zakonom nije drukčije određeno (primjerice, kod maloljetnika ili 
osoba pod skrbništvom). Liječnici, kao profesionalci, trebaju pronaći pravi 
način na koji će pacijentu priopćiti informaciju, uzimajući u obzir emocionalne i 
spoznajne zapreke koje se često vežu uz bolest.“ 

2. Pacijent ima pravo dobiti obavijesti na način koji mu je razumljiv s 
obzirom na dob, obrazovanje i mentalne sposobnosti (ZOZPP, čl. 8. st. 2.). 

Informacija bi trebala biti jasna, nedvosmislena i kratka, uz minimalnu 
uporabu stručnih izraza.“' Pravo na obaviještenost svakako podrazumijeva i 
pravo pacijenta da zdravstveni djelatnici s njim razgovaraju ili na drugi način 
komuniciraju na jeziku i na način koji razumije.*? 

Ne moraju se sve informacije pacijentu priopćiti odjednom, a količina 
informacija koja se odjednom priopćava pacijentu zavisi o tome koliko je 
informacija pacijent u određenom trenutku sposoban usvojiti.“ 

Liječnik se mora uvjeriti u to da je pacijent valjano obaviješten i da je shvatio 
značenje obavijesti, jer u slučaju nesporazuma odgovornost, odnosno teret 
dokazivanja na strani je liječnika.?“ 

lako to u ZOZPP-u nije izrijekom određeno, držimo da pacijent ima pravo 
dobiti obavijesti na način koji mu je razumljiv i s obzirom na njegova iskustva 1 
predznanja o njegovom zdravstvenom stanju, odnosno predloženom medicinskom 
tretmanu.*! 

Pacijent o svom zdravstvenom stanju mora biti obaviješten stručno i 
pravovremeno. Obavještenje o vrlo teškim rizicima ne bi trebalo davati 
neposredno pred medicinsku intervenciju, jer bi, zbog medicinskih 1 pravnih 
razloga, pristanak na zahvat u tim okolnostima mogao biti nevažeći.*? 





“6 Tako BOŠKOVIĆ, Z., Prava pacijenata na primjerenu obaviještenost i odlučivanje, 
“Informator", br. 5343, od 21. svibnja 2005., str. 18. 

41 Vidi BOŠKOVIĆ, Z., Zakon o zaštiti prava pacijenata — Reforma zdravstvenog zakonodavstva 
Republike Hrvatske, “Hrvatska pravna revija“, god. v., 2005., br. 1, str. 90. 

4 Usp. KRALJIĆ, S., Pravice pacientov v luči bodoče ureditve, “Zbornik Pravne fakultete 
Univerze v Mariboru", leto IL, 2006., št. 1, str. 269. 

€ Tako TURKOVIĆ, K., Prava pacijenta na suodlučivanje prema Zakonu o zaštiti prava 
pacijenata, rad u zborniku “Medicina i pravo — sodobne dileme", Maribor, 2006., str. 105. 

5% Vidi RADIŠIĆ, J., Dužnost lekara da pacijenta obavesti o rizicima operacije, rad u zborniku 
CEKOVIĆ - VULETIĆ, S. i dr., “Medicinsko pravo“, Beograd, 1998., str. 32. 

*! U tom je smislu, primjerice, VSH u jednom predmetu zauzeo stajalište da nakon što je liječnik 
priopćio bolesnici da treba primiti injekciju protiv tetanusa, a bolesnica je nedvojbeno znala čemu 
služi takva injekcija jer je prije godinu dana u sličnom slučaji primila takvu injekciju, pa je bolesnica 
potom kao punoljetna i duševno sposobna osoba odbila primiti injekciju, liječnik nije bio dužan još i 
posebno upozoravati bolesnicu (ili njezina supruga) na potrebu primanja injekcije. VSH, Kž- 1821/54. 
objavljena kod PAVLOVIĆ, Š., Kaznena odgovornost doktora medicine i doktora stomatologije zbog 
nesavjesnog liječenja, “Hrvatska pravna revija", god VII, 2007., br. 1, str. 73. 

2 Tako BOŠKOVIĆ, Z., Prava pacijenata na primjerenu obaviještenost i odlučivanje, “Informator", 
br. 5343. od 21. svibnja 2005., str. 18. Vidi i PUTZO, H., Dre Arzthaftung, Munchen, 1979., str. 49. 

U praksi je često slučaj da se obavještenje i izjava pacijenta daju u pisanom 
obliku, na tiskanom formularu koji pacijent treba pročitati i potpisati. U 
medicinskopravnoj teoriji postoji mišljenje da ovakav način obavješćivanja 1 
pristanka pacijenta nije najpouzdanije dokazno sredstvo jer ne pruža mogućnost 
individualiziranja obavijesti, implicira da ga pacijent nije pročitao ili dovoljno 
razumio, a potpisani formular može biti indicija da prije toga uopće nije vođen 
razgovor o medicinskom tretmanu i mogućim posljedicama i rizicima.?? 

Neobraćanje dovoljno pozornosti zdravstvenim problemima pacijenta i njima 
kao osobama, neučinkovita komunikacija s pacijentom, primjerice uporabom 
latinskih riječi koje on ne razumije ili znakovitim klimanjem glavom, stvaraju 
kod pacijenta stanje napetosti i straha, što se svakako nepovoljno odražava na 
njihovo zdravstveno stanje.“ 

3. Pravo na obaviještenost ima i pacijent s umanjenom sposobnošću 
rasuđivanja, u skladu s dobi, odnosno s fizičkim, mentalnim i psihičkim 
stanjem (ZOZPP, čl. 13.). 

Tako pacijent u trenutku kad mu se daje obavijest mora biti sposoban za 
rasuđivanje i ne bi smio biti pod utjecajem lijekova koji bi ga omeli u 
rasuđivanju i donošenju odluke o (ne)pristanku na medicinsku intervenciju.?> 

I u čl. 8. st. 2. ZOZPP određuje da pacijent ima pravo dobiti obavijesti na način 
koji mu je razumljiv s obzirom na njegovu dob, čime se izričito poštuju i jamče 
prava djece na prilagođeni postupak u pogledu davanja informacija o njihovom 
zdravstvenom stanju. Prava djece kao pacijenata bila su predmetom uređenja više 
međunarodnih konvencija i deklaracija. Spomenuli bismo, kao najznačajniju, 
Konvenciju o pravima djeteta iz 1989. godine, a posebno značajnom držimo i 
Deklaraciju Svjetske medicinske udruge (WMA) o pravu djeteta na zdravstvenu 
zaštitu (Ottawa, 1998.). Jedno od temeljnih načela Deklaracije jest i pravo djeteta- 
pacijenta i njegovih roditelja na potpunu informaciju o zdravstvenom stanju 
djeteta, ako to nije u suprotnosti s najboljim interesom djeteta, odnosno kada 
postoje čvrsti razlozi vjerovanju da bi ta informacija ugrozila život ili zdravlje 
djeteta, odnosno fizičko ili psihičko zdravlje bilo koje osobe osim djeteta. Treba 
spomenuti i Deklaraciju o pravu majke i novorođenčeta (Barcelona, 2001.), koja 
ženama jamči pravo na primjerenu edukaciju i informiranje o reproduktivnom 
zdravlju, trudnoći, porodu i skrbi nad novorođenčetom, te da niti jedan medicinski 
zahvat na novorođenčetu ne bi smio biti obavljen bez obaviještenog pristanka 
roditelja, osim iznimno u hitnim situacijama u kojima je liječnik prisiljen djelovati 
u cilju zaštite najboljeg interesa djeteta i gdje ne postoji mogućnost bilo kakve 
intervencije od strane roditelja ili zakonskog zastupnika (Deklaracija, čI. 6.).% 





* Usp. LAUFS, Handbuch des Arztrechts, Munchen, 1992., str. 367. 

54 Vidi PAVLOVIĆ, Š., Kaznena odgovornost doktora medicine i doktora stomatologije zbog 
nesavjesnog liječenja, “Hrvatska pravna revija", god VIL, 2007., br. 1, str. 73. Vidi i JELAČIĆ, O., 
Odabrana poglavlja iz liječničke deontologije, Split, 1986., str. 25. 

* Tako ULSENHEIMER, K., Aufklarungspflicht und Einverstandniserklarung zur Behandlung, 
“Der Chirurg", 1996., br. 3, str. 77. 

56. Tako i opširnije o tome vidi kod JAKOVAC-LOZIĆ, D., Prava djeteta kao pacijenta, zbornik 
radova “Aktualnosti građanskog i tgovačkog zakonodavstva i pravne prakse", Neum-Mostar, 

I pacijenti s invaliditetom imaju pravo dobiti obavijesti u za njih 
pristupačnom obliku (ZOZPP, čl. 8. st. 3.). 

4. Drži se da je najbolji način obavješćivanja pacijenta kroz neposrednu 
komunikaciju liječnika i pacijenta, usmeno, u spontanom razgovoru.*" Naime, 
iako informacija pacijentu može biti data i pisanim putem, drži se da je usmeno 
informiranje pacijenta bolje jer pogoduje stvaranju povjerenja pacijenta u 
informacije i liječnika koji ih je dao.** Međutim, usmeno obavješćivanje 
pacijenta može liječniku stvoriti probleme u slučaju potrebe dokazivanja te 
činjenice. Stoga bi liječnik o usmenom obavješćivanju pacijenta trebao imati 
zabilješku u medicinskoj dokumentaciji pacijenta.?? 


IV. Dužnost obavješćivanja 


1. Obavijesti iz članka 8. stavka 1. ZOZPP-a na usmeni zahtjev pacijenta 
dužan je dati zdravstveni radnik visoke stručne spreme koji pacijentu 
izravno pruža određeni oblik zdravstvene usluge (ZOZPP, čl. 9.). 

U pravilu obavijesti pacijentu treba dati liječnik.“ Liječnik je dužan 
odgovoriti na sva pitanja koja postavi pacijent, čak i naknadno. Liječnik ne bi 
smio dopustiti da obavještenje o dijagnozi i prognozi bolesti daje netko od 
njegovih pomoćnika (primjerice, bolničar, laborant, medicinska sestra, liječnik 
stažist i sl.).€! Ako više liječnika različitih specijalnosti sudjeluje u liječenju 
pacijenta (primjerice, operater i anasteziolog), svaki od njih je dužan obavijetiti 
pacijenta o postupcima i rizicima liječenja koji nastaju njegovim radom.*? 





2005., str. 135.-184. Vidi i TURČIN, Z., Specifičnosti pojasnilne dolžnosti v pediatriji, rad u 
zborniku “Medicina in pravo — pojasnilna dolžnost", Maribor, 1995., str. 125.-127. 

"7" Usp. BOŠKOVIĆ, Z., Prava pacijenata na primjerenu obaviještenost i odlučivanje, 
“Informator", br. 5343, od 21. svibnja 2005., str. 18. 

58 Vidi PETRIĆ, S., Pretpostavke odštetne odgovornosti davatelja zdravstvenih usluga u pravu 
Bosne i Hercegovine, zbornik radova “Aktualnosti građanskog i trgovačkog zakonodavstva i 
pravne prakse", Neum - Mostar, 2005., str. 129. 

9% Tako FLIS, V. — GORIŠEK, J, Privolitev v zdravnikovo ukrepanje, rad u zborniku radova 
“Medicina in pravo — sodobne dileme", Maribor, 2006., str. 96. 

% Osim liječnika obavijesti pacijentima mogu, odnosno nekad su dužni, dati i doktori 
stomatologije. Tako je doktor stomatologije dužan upoznati pacijenta s predloženim dijagnostičkim 
postupcima i načinom liječenja, kao i drugim mogućim metodama i postupcima dijagnosticiranja 
te načinima liječenja. Doktor stomatologije obvezan je u tom pogledu pružiti pacijentu sva 
raspoloživa objašnjenja, uključujući vlastita i tuđa iskustva kao i moguće rizike zahvata po 
zdravlje i život (ZOSD, čl. 25.). BOŠKOVIĆ, Z., Prava pacijenata na primjerenu obaviještenost i 
odlučivanje, “Informator“, br. 5343, od 21. svibnja 2005., str. 17. Vidi i KECMAN, V., Odgovornost 
stomatologa zbog povrede pacijentovog nerva, rad u zborniku CEKOVIĆ - VULETIĆ, S. i dr, 
“Medicinsko pravo“, Beograd, 1998., str. 221.-226. 

I Vidi MUJOVIĆ-ZORNIĆ, H., Pacijentova prava — univerzalnost i evropski koncept, zbornik 
radova “Aktualnosti građanskog i tgovačkog zakonodavstva i pravne prakse", Neum-Mostar, 
2005., str. 262. 

%* Tako GIESEN, D., Arzthaftungrechts, Tubingen, 1995., str. 258.; FLIS, V. — GORIŠEK, J, 
Privolitev v zdravnikovo ukrepanje, rad u zborniku radova “Medicina in pravo — sodobne dileme", 
Maribor, 2006., str. 91. 

Da bi liječnici imali dokaz o danim obavijestima, pacijent prije poduzimanja 
medicinskog zahvata treba potpisati unaprijed sročenu izjavu da je obaviješten 
o zahvatu i rizicima, te da na to daje svoj pristanak. 

Kad pacijent od liječnika zatraži medicinsku uslugu i liječnik pristane pružiti 
mu tu uslugu, zaključuje se ugovor o medicinskom tretmanu između pacijenta 
i liječnika, odnosno zdravstvene ustanove za koju liječnik radi, i to u onom 
trenutku kad liječnik iskaže spremnost pregledati pacijenta, savjetovati ga, doći 
u kućnu posjetu i sl. Ugovor o medicinskom tretmanu ima obveznopravni 
karakter i njime se među strankama zasniva građanskopravni odnos.“ Jedna od 
liječnikovih temeljnih ugovornih obveza jest i obveza da pacijentu dade 
obavijesti o činjenicama koje se odnose na njegovo zdravstveno stanje. U prvom 
redu, radi se o informacijama koje trebaju uputiti pacijenta na ponašanje koje je 
u interesu njegova zdravlja (dijetalna ishrana, način života, način uporabe 
propisanih lijekova i njihove neželjene posljedice i sl.). Drugo, liječnik je dužan 
pacijenta obavijestiti o činjenicama koje su od značenja za njegovo 
samoodređenje, odnosno pristanak na odgovarajući medicinski tretman (podaci 
o dijagnozi, tijeku i načinu liječenja, rizicima koji su mu svojstveni i sl.% 

2.1. Kako ZOZPP-om nije izričito propisano da bi liječnik mogao uskratiti 
davanje informacije pacijentu kada ima objektivni dokaz da bi davanje (potpune) 
obavijesti moglo toliko uznemiriti pacijenta da ne bi bio u stanju donijeti 
racionalnu odluku ili da bi mu se pogoršalo zdravstveno stanje, drži se da 
liječnik takve informacije ne smije prešutjeti. 

2.2. Međutim, Konvencija o ljudskim pravima i biomedicini određuje da se 
iznimno može zakonom ograničiti pravo pacijentu na informaciju o njegovom 
zdravstvenom stanju, i to jedino onda ako je to u interesu pacijenta (Konvencija, 
čl. 10. st. 3.). I prema odredebi čl. 2. t. 9. Kodeksa, iznimno, ako ocijeni da će 
time bolesnik doći u težu zdravstvenu situaciju, liječnik nije dužan bolesniku 
reći istinu niti mu dati na uvid medicinsku dokumentaciju, a isto tako treba 
poštovati želju bolesnika da ne bude obaviješten o svojoj bolesti. 

2.3. I prema stajalištu medicinskopravne teorije pravo na obaviještenost 
može biti ograničeno ako bi otkrivanje informacije prouzročilo ozbiljan rizik po 
život ili zdravlje pacijenta (tzv. terapeutski privilegij, iznimka iz terapijski 
razloga).“" Tzv. terapeutski privilegij moguć je ako bi informacija o bolesti 





$ Usp BOŠKOVIĆ, Z., Prava pacijenata na primjerenu obaviještenost i odlučivanje, 
“Informator", br. 5343, od 21. svibnja 2005., str. 18. 

% Vidi DEUTSCHE, E., Arztrecht und Arzneimittelrecht, Berlin, 1991., str. 23. 

€ Usp. LAUFS, A., Die arztliche Aufklarungspflicht, u LAUFS-UHLENBRUCK, Handbuch 
des Arztrechts, Munchen, 1992., str. 346., podatak kod RADIŠIĆ, J., Lekar i pacijent kao ugovorni 
partneri, rad u zborniku “Aktuelni pravni problemi u medicini, Beograd, 199., str. 339.-340. 

$ Tako TURKOVIĆ, K., Prava pacijenta na suodlučivanje prema Zakonu o zaštiti prava 
pacijenata, rad u zborniku “Medicina i pravo — sodobne dileme", Maribor, 2006., str. 105. Usto 
Turković smatra da i onda kad bi se takva mogućnost uvela u ZOZPP, trebalo bi je vrlo restriktivno 
propisati, na način da bi liječnik mogao prešutjeti određenu informaciju samo uz sudsku kontrolu 
te bi prešućenu informaciju uvijek trebalo dati osobi od povjerenja pacijenta. /bid., str. 105. 

7 Vidi ŠEPAROVIĆ, Z., Granice rizika — Etičkopravni pristup medicini, Zagreb, 1998. str. 12. 

činila nepodnošljiv teret za pacijenta i ako bi dalje pogoršala njegovo zdravstveno 
stanje. 

Liječnik treba voditi računa o psihičkom stanju pacijenta i trebao bi ograničiti 
informacije u slučajevima u kojima bi one mogle nanijeti više štete nego koristi 
pacijentu jer bi ga uznemirile i tako negativno utjecale na tijek tretmana, 
odnosno ako bi to negativno utjecalo na pacijentovu volju za aktivnom 
suradnjom u liječenju. 

Pri donošenjau odluke o (ne)uskraćivanju informacije o zdravstvenom stanju 
pacijenta, liječnik mora birati između dva temeljna i suprotstavljena načela 
medicinskog prava — načela da zdravstveni djelatnik uvijek mora postupati u 
najboljem interesu pacijenta te uvažavanja prava pacijenta na informiranost i na 
samoodređenje. 

Skrivanje, modificiranje ili zadržavanje informacija o zdravstvenom stanju 
pacijenta može ponekad biti i nužnost. Ali kada liječnik namjerno daje netočne 
informacije ili ih skriva od pacijenta, u slučaju spora na njemu je teret 
dokazivanja. Liječnik bi morao ukazati na činjenice zbog kojih je držao da bi 
pacijentu štetila istina o zdravstvenom stanju, a svakako bi o toj svojoj odluci 
morao raspraviti s ostalim zdravstvenim djelatnicima koji sudjeluju u liječenju 
pacijetna, a točnu informaciju morali bi dati nekoj od osoba koje su u rodbinskoj 
ili emotivnoj vezi s pacijentom./! 


V. Drugo stručno mišljenje 


Radi omogućavanja maksimalne zaštite, pacijent ima uvijek pravo tražiti 
drugo stručno mišljenje o svome zdravstvenom stanju (ZOZPP, čl. 10.). 

Drugo stručno mišljenje pacijentu je, na usmeni ili pisani zahtjev, obvezan 
dati svaki zdravstveni radnik visoke stručne spreme i odgovarajuće specijalizacije 
koji nije sudjelovao u izravnom pružanju određenog oblika zdravstvene usluge 
pacijentu. /? 





$ Usp. MUJOVIĆ-ZORNIĆ, H., Pacijentova prava — univerzalnost i evropski koncept, zbornik 
radova “Aktualnosti građanskog i tgovačkog zakonodavstva i pravne prakse", Neum-Mostar, 
2005., str. 261.; FLIS, V. - GORIŠEK, J, Privolitev v zdravnikovo ukrepanje, rad u zborniku radova 
“Medicina in pravo — sodobne dileme", Maribor, 2006., str. 96.-97. 

9 Tako PETRIĆ, S., Pretpostavke odštetne odgovornosti davatelja zdravstvenih usluga u pravu 
Bosne i Hercegovine, zbornik radova “Aktualnosti građanskog i trgovačkog zakonodavstva i 
pravne prakse", Neum - Mostar, 2005., str. 129. 

% Vidi KNEŽEVIĆ, S., Etika i medicina, Zagreb, 1979, str. 89. 

7"! Usp. KLAJN-TATIĆ, V., Pristanak obaveštenog pacijenta na medicinsku intervenciju, “Bilten 
Jugoslavenskog udruženja za medicinsko pravo“, 2001., br. 9.-12., str. 19. 

7 Postoji mišljenje da, unatoč tome što je intencija ove odredbe jasna i što ima svoje životno 
opravdanje, ona neće u potpunosti zaživjeti u praksi. Naime, u bolnicama za svaki pregled treba 
uputnica, pa tako bi trebala postojati i za drugo mišljenje, a liječnici opće prakse moraju opravdati 
svaku izdanu uputnicu jer su kontrole HZZO-a vrlo stroge. Stoga je vjerojatno da će pacijenti 
pravo na drugo mišljenje morati čekati više mjeseci. Tako BOŠKOVIĆ, Z., Zakon o zaštiti prava 


J. ČIZMIĆ, Pravo pacijenata na obaviještenost, s posebnim osvrtom na zaštitu tajnosti... 
Zb. Prav. fak. Sveuč. Rij. (1991) v. 29, bn. 1, ???-??? (2008) 15 





Liječnici su dužni poštovati pacijentovo pravo na tzv. drugo mišljenje (second 
opinion), što znači da ne bi smjeli sprječavati pacijenta da se u pogledu “iste stvari? 
(bolesti) obrati i zatraži mišljenje i nekog drugog liječnika. Štoviše, liječnik bi 
pacijentu trebao pomoći, odnosno olakšati mu konzultaciju s drugim liječnikom./? 


VI. Pacijenti na kojima se obavljaju istraživanja 


Za znanstveno istraživanje nad pacijentom i uključivanje pacijenta u 
medicinsku nastavu nužan je izričiti pristanak obaviještenog pacijenta. 
(ZOZPP, čl. 19.).'* Dakle, znanstvena istraživanja nad pacijentom mogu se 
poduzeti ako su, među ostalim, pacijenti nad kojima se provode istraživanja 
upoznati o svojim pravima i zaštiti svojih prava sukladno zakonu, te ako je 
pribavljen pristanak obaviještenog pacijenta (ZOZPP, čl. 20. st. 4. i 5.).7% 

I prema odredbi čl. 6. t. 6. Kodeksa Hrvatske liječničke komore, liječnik koji 
vodi istraživanje dužan je osobe koje budu obuhvaćene istraživačkim projektom 
temeljito upoznati sa smislom rada, očekivanom koristi i mogućom opasnosti te 
će nakon toga pribaviti njihov pismeni pristanak. /* 

Budući da se radi o istraživanju, obavještenje pacijenta mora biti potpuno, 
odnosno pacijenta bi trebalo upoznati s predmetom, metodologijom i trajanjem 
istraživanja, kao i s očekivanim koristima i rizicima.7? 

Problem obaviještenosti i pristanka na znanstveno istraživanje naročito je 
aktualan kod posebnih kategorija ispitanika kao što su poslovno nesposobne 
osobe, maloljetni pacijenti, zatvorenici, vojnici, umirući pacijenti i embriji. 


VII. Odbijanje primitka i odricanje od prava na obavijest 


Člankom 10. st. 2. i 3. Konvencije o ljudskim pravima i biomedicini svakome 
se jamči pravo na svaku informaciju prikupljenu o njegovome zdravlju, s time 
da se pojedinci mogu i odreći ovoga prava, odnosno mogu odbiti primiti infor- 
maciju o svome zdravstvenom stanju. 





pacijenata — Reforma zdravstvenog zakonodavstva Republike Hrvatske, “Hrvatska pravna revija", 
god. v., 2005., br. 1, str. 91. 

73 Usp. MUJOVIĆ ZORNIĆ, H. — SJENIČIĆ, M., Kodeks lekarske etike kao izraz staleške 
samoregulative u medicini, “Pravni informator", 2003., str. 3. 

"4 Odredbe ZOZPP-a usklađene su s odredbom čl. 5. Konvencije o ljudskim pravima i 
biomedicini. 

5 “Pristanak obaviještenog pacijenta" je pisana, datirana i od pacijenta potpisana suglasnost 
za sudjelovanje u određenom znanstvenom istraživanju ili medicinskoj nastavi dana na temelju 
preciznih i na razumljiv način dokumentiranih obavijesti o prirodi, važnosti, posljedicama i 
rizicima ispitivanja (ZOZPP, čl. 19. st. 2.). 

"Ista odredba sadržana je i u ČI. 6. t. 6. Kodeksu medicinske etike i deontologije Hrvatskog 
liječničkog zbora, iz 2002. godine. Podrobnije kod BOŠKOVIĆ, Z., Prava pacijenata na 
primjerenu obaviještenost i odlučivanje, “Informator", br. 5343. od 21. svibnja 2005., str. 18. 

7" Usp. DEUTSCE, E., Arztrechts und Arzneimittelrecht, Berlin New York, 1991., 374. 

8 Opširnije o tome kod MUJOVIĆ-ZORNIĆ, H., Pravni problemi kliničkog ispitivanja lekova, 
rad u zborniku CEKOVIĆ-VULETIĆ, S. i dr., “Medicinsko pravo“, Beograd, 1998., str. 32. 

Pravo na obaviještenost implicira pravo na odbijanje primitka obavijesti. 

Zbog različitih razloga pacijent ima pravo pisanom i potpisanom izjavom 
odbiti primitak obavijesti o prirodi svoga zdravstvenoga stanja i očekivanom 
ishodu predloženih i/ili poduzetih medicinskih postupaka i mjera (ZOZPP, čl. 
14.), i njegovu želju liječnik je dužan poštovati. 

Iako ZOZPP-om to nije izričito propisano, drži se da se odbijanjem primitka 
obavijesti pacijent istovremeno ne odriče prava na pristanak i da takvo odbijanje 
ne utječe na njegovu sposobnost davanja pristanka. ? 

Odricanje od prava na obaviještenost određeni je oblik korištenja prava na 
samoodređenje, i njime pacijent odustaje od potraživanja koja bi u svezi s tim 
pravom uobičajeno imao (volenti non fit iniuria), a odricanje od prava na 
obaviještenost pravovaljano je samo onda kad postoji pacijentova nedvojbena 
izjava volje u tom smislu. Međutim, informiranost pacijenta može biti značajna 
i zbog utjecaja na zdravlje ljudi s kojima je pacijent u čestom kontaktu. Zbog 
toga se niti pacijent s punom poslovnom sposobnošću ne može odreći prava na 
obaviještenost u slučajevima u kojima mora biti svjestan prirode svoje bolesti 
kako ne bi ugrozio zdravlje drugih (ZOZPP, čl. 15.). Tako, primjerice, osobe 
koje su nositelji uzročnika virusnih žutica tipa B i C, koje izlučuju uzročnike 
trbušnog tifusa ili su nosioci uzročnika (virusa) sindroma stečenog nedostatka 
imuniteta, moraju biti upućeni u način ponašanja kako bi se spriječio prijenos 
njihove zaraze (vidi st. 3. čl. 36. Zakona o zaštiti pučanstva od zaraznih bolesti, 
“Narodne novine", br. 60/92., 29/94.). 


VIII. Prekršajne odredbe 


Propuštanje obavještenja predstavlja liječničku pogrešku koja može uvjetovati 
građansku, kaznenu,5! kao i prekršajnu odgovornost. 

Što se prekršajne odgovornosti tiče, prema odredbama ZOZPP-a, novčanom 
kaznom u iznosu od 10.000,00 do 50.000,00 kuna kaznit će se za prekršaj 
zdravstvena ustanova ako uskrati pacijentu pravo na obaviještenost, uključujući 
i pravo na podatak o imenu te specijalizaciji osobe koja mu izravno pruža 
zdravstvenu zaštitu (ZOZPP, čl. 41. st. 1.), a za navedeni prekršaj kaznit će se 
novčanom kaznom u iznosu od 5.000,00 do 10.000,00 kuna i odgovorna osoba 
u zdravstvenoj ustanovi. Za navedeni prekršaj kaznit će se novčanom kaznom u 
iznosu od 10.000,00 do 50.000,00 kuna i trgovačko društvo koje obavlja 
zdravstvenu djelatnost sukladno Zakonu o zdravstvenoj zaštiti te će se kazniti 





? Tako TURKOVIĆ, K., Prava pacijenta na suodlučivanje prema Zakonu o zaštiti prava 
pacijenata, rad u zborniku “Medicina i pravo — sodobne dileme", Maribor, 2006., str. 107. 

% Usp. BOŠKOVIĆ, Z., Prava pacijenata na primjerenu obaviještenost i odlučivanje, 
“Informator", br. 5343, od 21. svibnja 2005., str. 17.-18. 

ŠI Vidi o tome opširnije kod BOŠKOVIĆ, Z., Prava pacijenata na primjerenu obaviještenost i 
odlučivanje, “Informator", br. 5343, od 21. svibnja 2005., str. 17.; RADIŠIĆ, J., Dužnost lekara 
da pacijenta obavesti o rizicima operacije, rad u zborniku CEKOVIĆ - VULETIĆ, S. i dr, 
“Medicinsko pravo“, Beograd, 1998., str. 38.-42. 

novčanom kaznom u iznosu od 5.000,00 do 10.000,00 kuna i odgovorna osoba 
u trgovačkom društvu koja obavlja zdravstvenu djelatnost. Usto, za navedeni 
prekršaj kaznit će se novčanom kaznom u iznosu od 5.000,00 do 10.000,00 kuna 
i privatni zdravstveni radnik (ZOZPP, čl. 41. st. 3. 1 4.). Zdravstveni radnik 
može se kazniti za prekršaj novčanom kaznom u iznosu od 5.000,00 do 
10.000,00 kuna ako na zahtjev pacijenta uskrati obavijest, odnosno ako na 
zahtjev pacijenta uskrati pravo na drugo stručno mišljenje (ZOZPP, čl. 42.). 
Prema odredbi čl. 192. ZOZZ-a, novčanom kaznom u iznosu od 10.000,00 
do 50.000,00 kuna kaznit će se za prekršaj zdravstvena ustanova ako uskraćuje 
osobama pravo na točno informiranje i pouku o svim pitanjima koja se tiču 
njezina zdravlja, a za navedeni prekršaj kaznit će se novčanom kaznom u iznosu 
od 5.000,00 do 10.000,00 kuna i odgovorna osoba u zdravstvenoj ustanovi. 
Novčanom kaznom u iznosu od 5.000,00 do 10.000,00 kuna kaznit će se za 
navedeni prekršaj i privatni zdravstveni radnik. Usto, novčanom kaznom u 
iznosu od 10.000,00 do 50.000,00 kuna kaznit će se za prekršaj trgovačko 
društvo koje obavlja zdravstvenu djelatnost ako uskraćuje osobama prava na 
točno informiranje i pouku o svim pitanjima koja se tiču njezina zdravlja, a za 
navedeni prekršaj kaznit će se novčanom kaznom u iznosu od 5.000,00 do 
10.000,00 kuna i odgovorna osoba u trgovačkom društvu (ZOZZ, čl. 195.). 


LX. Zaštita tajnosti podataka o zdravstvenom stanju pacijenta — 
liječnička (profesionalna) tajna 


1. Pojam tajne 


1.1. Tajnom možemo držati podatak koji je poznat i koji smije biti poznat 
samo određenom krugu osoba, a pri tome moraju postojati određene društvene 
norme koje brane iznošenje takvih podataka izvan tog kruga osoba.* Tajna 
predstavlja i znanje određenih činjenica o kojima se doznalo u obavljanju poziva 
ili na neki drugi povjerljiv način, i koje ne mogu biti priopćene u javnosti a da 
se pri tome ne nanese šteta interesima pojedinca ili zajednice.?? 

Zakonom o zaštiti tajnosti podataka (“Narodne novine", broj 108/96., dalje 
— ZZTP) propisuju se pojam, vrste i stupnjevi tajnosti te mjere i postupci za 
utvrđivanje, uporabu i zaštitu tajnih podataka (ZZTP, čl. 1.).Š* Tako se tajna 


* Usp. ZABEL, B. Poslovna tajna, Beograd, 1970., str. 9. 

8 Vidi JOVANOVIĆ, LJ., Lekarska tajna, Beograd, 1959., str. 11. Jelačić drži da bi bilo 
točnije kazati ne da “tajna predstavlja znanje određenih činjenica", nego da “same činjenice 
saznate u obavljanju poziva predstavljaju tajnu", jer znanje o tim činjenicama predstavlja pojam 
posjedovanja tajne pošto je objekt zaštite sama činjenica koja se ne smije otkriti, pošto znanje 
kao takvo ne može biti objektom zaštite. JELAČIĆ, O., Liječnička tajna u našem zakonodavstvu, 
“Zbornik radova Pravnoga fakulteta u Splitu", god. X, 1973., str. 14. 

#4 Pojam klasificiranih i neklasificiranih podataka, stupnjevi tajnosti, postupak klasifikacije i 
deklasifikacije, pristup klasificiranim i neklasificiranim podacima i njihova zaštita u Republici 
Hrvatskoj uređeni su Zakonom o tajnosti podataka (“Narodne novine", broj 79/07., dalje - ZTP) i 

definira kao podatak koji je zakonom, drugim propisom, općim aktom ili drugim 
aktom nadležnog tijela donesenim na temelju zakona, određen tajnim (ZZTP, čl. 
2.). Prema vrsti tajne podaci su državna, vojna, službena, poslovnaš> ili 
profesionalna tajna, a prema stupnju tajnosti podaci mogu biti državna tajna, 
vrlo tajni, tajni i povjerljivi (ZZTP, čl. 3.).5% 

U načelu bi, pak, sve vrste tajni moglo bi se svrstati u dvije skupine — u 
javne tajne i privatne tajne. 

U javnu tajnu moglo bi se svrstati podatke koje su u skladu s propisanim 
uvjetima dužni čuvati: državna tijela, tijela jedinica lokalne i područne 
(regionalne) samouprave, pravne osobe s javnim ovlastima te pravne i fizičke 
osobe koje, u skladu sa ovim Zakonom, ostvare pristup ili postupaju s 
klasificiranim i neklasificiranim podacima. Tu svakako po vrsti spadaju državna, 
vojna, i službena tajna, a možemo ubrojiti i poslovnu tajnu jer je vezana za 
tajnost podataka pravnih, a ne fizičkih osoba kao što je to slučaj kod privatnih 
tajni. 

Privatna tajna predstavlja saznanje određenih podataka jedne osobe od 
strane druge na temelju bliskog odnosa i osobnog povjerenja koje postoji 
između njih." Pojam privatne tajne viši je rodni pojam osobnoj i profesionalnoj 
tajni. Privatni interesi primaran su predmet pravne zaštite koja se ostvaruje 
institutima osobne i profesionalne tajne.š? 

Osobna tajna je podatak o osobi koji je zakonom, drugim propisom ili 
općim aktom nadležnoga tijela donesenim na temelju zakona određen tajnom 
(Kazneni zakon, čl. 89. t. 17.). Osobni podatak je, pak, svaka informacija koja 
se odnosi na identificiranu fizičku osobu ili osobu čiji se identitet može utvrditi 
izravno ili neizravno, posebno na osnovi jednog ili više obilježja specifičnih za 
njezin fizički, psihološki, mentalni, gospodarski, kulturni ili socijalni identitet 
(Zakon o zaštiti osobnih podataka, čl. 2.). 


Zakonom o zaštiti tajnosti podataka (“Narodne novine", broj 108/96., dalje — ZZTP). Naime, iako 
su stupanjem na snagu ZTP-a prestale važiti odredbe ZZTP-a, odredbom čl. 34. ZTP-a propisano 
ja da i nakon njegova stupanja na snagu, odnosno i nakon 8. srpnja 2007., i dalje važe odredbe 
ZZTP-a navedene u glavi VIII. i IX., odnosno odredbe čl. 19.-27. ZZTP-a kojima se uređuju 
poslovna i profesionalna tajna. Ovo držimo značajnim i stoga što se ZTP-om utvrđuje samo pojam 
klasificiranih i neklasificiranih podataka te stupnjevi tajnosti, a ne i pojam i vrste tajni, koji su (bili) 
uređeni ZZTP-om. 

#5 Poslovnu tajnu predstavljaju podaci koji su kao poslovna tajna određeni zakonom, drugim 
propisom ili općim aktom trgovačkog društva, ustanove ili druge pravne osobe, a koji predstavljaju 
proizvodnu tajnu, rezultate istraživačkog ili konstrukcijskog rada te druge podatke zbog čijeg bi 
priopćavanja neovlaštenoj osobi mogle nastupiti štetne posljedice za njezine gospodarske interese 
(ZZTP, čl. 19. st. 1.). 

% Podrobnije o tome kod ČIZMIĆ, J., Zaštita prava iz područja industrijskog vlasništva 
poslovnom tajnom, “Pravo u gospodarstvu", god. 38, 1999., br. 2, str. 236.-237.1 ZLATOVIĆ, D., 
Zaštita i čuvanje poslovne tajne, “Slobodno poduzetništvo“, god TV, 1997., br. 8. str. 150. 

#7 Tako JOVANOVIĆ, LJ., Lekarska tajna, Beograd, 1959., str. 11. 

% Vidi CVRCIĆ, R., Poslovna, profesionalna i službena tajna, “Pravo i porezi", god. XV, 2006., 
br. 9, str. 50. 

Profesionalna tajna je, dakle, posebna podvrsta privatne tajne. Zaštita 
profesionalne tajne od osobitog je značenja s obzirom na osobno pravo na privatnost, 
jer njezino protupravno otkrivanje redovito vrijeđa nečije pravo na privatnost.?? 

S obzirom na predmet našeg istraživanja, treba napomenuti da je liječnička 
tajna vrsta profesionalne tajne. Naime, ZZTP određuje da profesionalnu tajnu 
predstavljaju podaci o osobnom ili obiteljskom životu (stranaka) koje saznaju 
svećenici, odvjetnici, zdravstveni i socijalni djelatnici i druge službene osobe 
u obavljanju svog poziva (ZZTP, čl. 27.). Kazneni zakon (“Narodne novine", 
broj 110/97., 27/98., 129/00., 51/01., 105/04., 84/05., 71/06., dalje - KZ) 
propisuje da je profesionalna tajna podatak o osobnom ili obiteljskom životu 
stranaka koji saznaju odvjetnici, branitelji, javni bilježnici, doktori medicine, 
doktori stomatologije, primalje ili drugi zdravstveni djelatnici, psiholozi, 
djelatnici skrbništva, vjerski ispovjednici i druge osobe u obavljanju svoga 
zvanja (KZ, čl. 89. st. 1. t. 16.). 

Svatko je dužan čuvati profesionalnu tajnu, bez obzira na način saznanja 
tajnih podataka ili pribavljanja odnosno stjecanja mogućnosti uvida u tajne 
podatke, a nedvojbeno je da se radi o tajni (ZZTP, čl. 28. st. 1.). Tajna ne mora 
potjecati isključivo od osobe na koju se podaci i činjenice odnose, već može biti 
saznata i na neki drugi način, a da bi se neki povjerljivi podatak ili činjenica 
mogao smatrati saznatim u obavljanju (liječničkoga) poziva, mora postojati 
uzročna veza između saznanja te činjenice i samog obavljanja poziva.?“ 

Profesionalna tajna je tuđa tajna, a ne tajna pripadnika određenih profesija. 
Pripadnik slobodne profesije dužan je čuvati tuđe tajne kao svoje profesionalne 
tajne, tajne svojih klijenata s kojima dolazi u doticaj i s kojima svakodnevno 
radi. Već sama činjenica da netko obavlja takve složene profesije, nameće 
obvezu i pripadniku slobodnih profesija da čuva tajnu svojih klijenata, i dopusti 
svojim klijentima da mu se s povjerenjem obrate kako bi i oni na taj način mogli 
razvijati svoje pravo osobnosti u ispravnom smjeru?! 


2. Pojam liječničke tajne 


2.1. Tijekom obavljanja svoje profesije liječnik može otkriti ili utvrditi 
određene činjenice kod pacijenta koje nisu općepoznate i za koje pacijent ne želi 
da ih drugi doznaju. Saznanje takvih činjenica naziva se i predstavlja liječničku 
tajnu (engl. medical professional secret, franc. secret professionnel des 
medecins, secret medical, tal. segreto medico, njem. artzliches Berufsgeheimnis). 
Liječnička tajna je vrsta pozivne ili profesinalne tajne koja je vezana za 
obavljanje liječničkog poziva.?? 





# Usp. GAVELLA, N., Osobna prava — I. dio, Zagreb, 2000., str. 222. 

% Vidi RAJIĆ, Z. —- TOMIĆ, M. — MILJKO, Z., Komentar Kaznenog zakona, Mostar, 2000., str. 
217. 

*! Tako MILADIN, P., autorizirano izlaganje na 113. Tribini Pravnoga fakulteta u Zagrebu i 
Kluba pravnika grada Zagreba, održanoj 19. travnja 2006., s temom Poslovna, profesionalna i 
službena tajna, Bilten br. 42, str 6. 

* Usp. Medicinska enciklopedija, knjiga 4., Zagreb, MCMLXIX, str. 294. 

Pojam “čuvanja tajne" uvijek je pratio i uvijek će neminovno pratiti 
zdravstvenu struku, a sam će se sadržaj pojma prilagođavati razvitku znanosti 1 
društva. Sve ono što je liječnik obavljajući svoju dužnost saznao, smatra se 
liječničkom tajnom (Kodeks, čl. 2. st. 13.). Drugim riječima, sve ono što liječnik 
sazna o pacijentu koji mu se obrati za liječničku pomoć, a u svezi je s njegovim 
zdravstvenim stanjem, mora čuvati kao liječničku tajnu (ZOLJ, čl. 19.).%* Da bi 
neki podatak, odnosno činjenica imala karakter tajnosti, nije potrebno da 
pacijent posebno i izričito napomene njezinu povjerljivost, liječnik mora sam 
prosuditi stupanj povjerljivosti pojedinih činjenica.?? 

Korist od čuvanja liječničke tajne ne bi trebalo procjenjivati po objektivnom 
kriteriju (kako bi se netko drugi na pacijentovom mjestu prema njoj odnosio), 
nego prema subjektivnom kriteriju, bez pravnog i moralnog vrednovanja,“ 
odnosno osoba na koju se tajna odnosi mora i sama željeti da podatak bude 
nedostupan trećima. 

2.2. Ranije je prevladavalo stajalište da je liječnička tajna jedinstvena, tj. da 
postoji samo u odnosu između pacijenta i određenog liječnika, u skladu s praksom 
tzv. individualne medicine. Uvođenjem u medicinu suvremene i sofisticirane 
tehnologije i medicinske prakse, bez čega bi medicina bila znatno neučinkovitija, 
formulirano je stajalište o tzv. podijeljenoj tajni. Drugim riječima, tajna koja je 
povjerena jednom liječniku može biti prenesena drugim zdravstvenim djelatnicima 
koji sudjeluju u liječenju, a često i drugim osobama koje obavljaju zdravstvenu 
funkciju." S promjenama u obavljanju zdravstvene djelatnosti i sve većim brojem 
sudionika u zdravstvenoj zaštiti obveza čuvanja liječničke tajne proteže se i na sve 
druge zdravstvene radnike te na sve druge osobe koje u obavljanju svojih dužnosti 
dođu do podataka o zdravstvenom stanju pacijenta. Upravo zbog toga držimo da 
bi danas za ovu vrstu tajne bilo primjerenije koristiti pojam “medicinska tajna" 
ili “zdravstvena tajna", jer bi se na taj način obuhvatile sve osobe koje dolaze u 
doticaj s pacijentima i koje na taj način doznaju podatke koje su dužne čuvati kao 
(pacijentovu) tajnu.?* Pojam “medicinska tajna" koristi se i u poredbenom pravu 





% Vidi BABIĆ, T. — ROKSANDIĆ, S., Osnove zdravstvenog prava, Zagreb, 2006., str. 161. 

% Usp. IVANČEVIĆ, N., Zakon o liječništvu, rad u zborniku “Zbirka zdravstvenih zakona s 
obrazloženjem, Zagreb, 2003., str. 91. 

%5 Tako Medicinska enciklopedija, knjiga 4., Zagreb, MCMLXIX, str. 294. 

* Usp. ULSENHEIMER, K., Dre arztliche Schweigpflicht, objavljenu LAUFS-UHLENBRUCK, 
Handbuch des Arztrechts, Munchen, 2002., str. 551. (dalje — ULSENHEIMER), podatak kod 
RADIŠIĆ, J., Dužnost čuvanja medicinske tajne, “Anali Pravnog fakulteta u Beogradu", god. L., 
2002., broj 3-4, str. 328. 

% Vidi BOŠKOVIĆ, Z., Profesionalna liječnička tajna, “Informator", broj 5329, od 2. travnja 
2005., str. 11.; Medicinska enciklopedija, knjiga 4., Zagreb, MCMLXIX, str. 295. Tako, prema 
odredbama ZOZZ-a, liječničku, odnosno profesionalnu tajnu dužni su čuvati i drugi radnici u 
zdravstvu koji za nju saznaju u obavljanju svojih dužnosti, te studenti i učenici škola zdravstvenog 
usmjerenja, koji u praktičnom dijelu nastave dolaze u doticaj s pacijentom, kao i sve druge osobe 
koje u obavljanju svojih dužnosti dođu do podataka o zdravstvenom stanju pacijenta. Primjerice, 
i zdravstveni inspektor prilikom obavljanja inspekcijskog nadzora dužan je postupati tako da ne 
ugrozi čuvanje profesionalne tajne (ZOZZ, čl. 171. st. 1.). 

% Tako i ŠEPAROVIĆ, Z., Granice rizika, Zagreb, 1998., str. 30. 

(engl. medical professional secret, franc. secret professionnel des medecins, secret 
medical) za označavanje ove vrste tajne. 

Međutim, u radu ćemo za označavanje ove vrste tajne koristiti pojam 
“liječnička tajna", iako sadržajno ne odgovara stvarnom sadržaju ove tajne 1 
krugu osoba koje su dužne tu tajnu čuvati, jer je kod nas postao svojevrsni 
tehnički termin i kao takav se u pravilu koristi u zakonodavstvu i 
(medicinsko)pravnoj teoriji. 

U tom smislu, pored liječničke tajne, u našem pravu postoje i posebnim 
propisima su uređene stomatološka (profesionalna) tajna, ljekarnička (profe- 
sionalna) tajna,!% sestrinska (profesionalna) tajna!"! i dr. 





% Prema odredbama ZOSD-a, doktor stomatologije dužan je čuvati kao profesionalnu tajnu 
sve što sazna o zdravstvenom stanju pacijenta. Profesionalnom tajnom smatraju se svi podaci 
koje doktor stomatologije sazna pri obavljanju svoje struke o pacijentu, njegovim osobnim, 
obiteljskim i socijalnim prilikama kao i podaci vezani uz otkrivanje i liječenje bolesti. Doktor 
stomatologije obvezan je na čuvanje profesionalne tajne o pacijentu i prema članovima obitelji 
pacijenta, čak i nakon njegove smrti (ZOSD, čl. 27. st. 1.). Doktor stomatologije obvezan je 
voditi računa o tome da profesionalnu tajnu čuvaju i druge osobe koje rade u njegovoj ordinaciji 
ili su na bilo koji drugi način saznali podatke o zdravstvenom stanju pacijenta (ZOSD, čl. 27. st. 
2). Pruža li više doktora stomatologije istovremeno, ili jedan nakon drugog, istom pacijentu neki 
oblik stomatološke usluge, obveza čuvanja tajne ne primjenjuje se između doktora stomatologije 
(ZOSD, čl. 27. st. 3.). Iznošenje profesionalne tajne dopušteno je samo uz pristanak pacijenta te 
u skladu s Kodeksom stomatološke etike i deontologije. Iznošenje profesionalne tajne dopušteno 
je iu slučaju ako bi se čuvanjem profesionalne tajne ugrozio život i zdravlje drugih ljudi (ZOSD, 
čl. 27. st. 4.). Odavanjem profesionalne tajne ne smatra se: iznošenje podataka o pacijentu u svrhu 
znanstvenih istraživanja, predavanja ili publikacija, neodavajući identitet pacijenta i uz njegov 
pisani pristanak, davanje podataka za statističku obradu, neodavajući identitet pacijenta, davanje 
podataka društvu za zdravstveno osiguranje s kojim pacijent ima sklopljen ugovor o osiguranju 
te davanje podataka istražnoj ili sudbenoj vlasti, ako bi tajenje podataka moglo utjecati na bit 
istražnog ili sudskog postupka ili naškoditi trećoj osobi (ZOSD, čl. 27. st. 5.). Doktor stomatologije 
dužan je podnijeti prijavu policiji ili državnom odvjetništvu, kada tijekom obavljanja stomatološke 
djelatnosti posumnja da je smrt ili tjelesna ozljeda osobe nastala nasilnim putem, kao i onda kada 
posumnja da je malodobnoj ili nemoćnoj osobi zdravstveno stanje ozbiljno ugroženo zapušta- 
njem ili zlostavljanjem (ZOSD, čl. 28.). Novčanom kaznom u iznosu od 5.000,00 do 10.000,00 
kuna kaznit će se za prekršaj doktor stomatologije ako ne poštuje obvezu čuvanja profesionalne 
stomatološke tajne (ZOSD, čl. 66. st. 3.). Usp. POLIĆ, J., Zakon o stomatološkoj djelatnosti, rad u 
zborniku “Zbirka zdravstvenih zakona s obrazložnjem', Zagreb, 2003., str. 117.-118. 

1% Prema odredbama ZOLK-a u obavljanju ljekarničke djelatnosti magistri farmacije dužni 
su poštivati Kodeks ljekarničke etike i deontologije i Pravila dobre ljekarničke prakse (ZOLK, 
čl. 25.). U tom smislu sve što magistar farmacije pri obavljanju ljekarničke djelatnosti sazna o 
korisniku, a u vezi s njegovim zdravstvenim stanjem, mora čuvati kao ljekarničku tajnu i može je 
otkriti, ako posebnim zakonom nije drukčije propisano, samo uz odobrenje korisnika, roditelja ili 
skrbnika za malodobne osobe, a u slučaju njegove psihičke nesposobnosti ili smrti, uz odobrenje 
uže obitelji, skrbnika ili zakonskoga zastupnika (ZOLK, čl. 26.). 

10 Prema odredbama ZOS-a, medicinska sestra je kao profesionalnu tajnu dužna čuvati sve 
podatke o zdravstvenom stanju pacijenta (ZOS, čl. 3. i 16. st. 3.). Novčanom kaznom u iznosu 
od 3.000,00 do 10.000,00 kuna kaznit će se za prekršaj medicinska sestra ako ne ispuni obvezu 
čuvanja profesionalne tajne (ZOS, čl. 33.). I prema odredbi čl. III. Etičkog kodeksa hrvatske udruge 
medicinskih sestara (Zagreb, 1994.), sestra mora čuvati sve podatke o čovjeku koje je dobila tijekom 
provođenja zdravstvene njege i zaštite. Tajnom se smatra sve što je sestri povjereno osobno. Čuvanje 
profesionalne tajne je za sestru moralna dužnost i zakonska obveza. Odavanje profesionalne tajne i 

2.3. Liječnička tajna je načelo medicinske etike koja se odnosi na ono što je 
bolesnik povjerio svom liječniku.!% Koncept liječničke tajne star je nekoliko 
tisuća godina i naznake toga instituta mogu se naslutiti još u Hamurabijevu 
zakoniku, a kasnije i u Hipokratovoj zakletvi.!% Hipokratova zakletva drevni 
je dokument i temelj je medicinske etike. Nastala je u V. stoljeću prije Krista. 
Hipokrat je postavio temelje moderne medicine, oslobađajući je od religije, 
nametanja kulta čovjeka i uvođenjem znanstvenog načela promatranja čovjeka i 
prirode. Hipokrat je u zakletvu unio temeljna deontološka načela koja su u to 
vrijeme bila na snazi u Grčkoj.!"* Polagali su je prilikom stupanja na dužnost svi 
liječnici koji su pripadali Hipokratovom društvu Asklepiada.!% Tekst koji se 
odnosi na liječničku tajnu glasi: Što pri svojem poslu budem saznao ili vidio, pa 
i inače, u dodiru s ljudima, koliko se ne bude smjelo javno znati, prešutjet ću i 
zadržat ću tajnu. Hipokrat liječničku tajnu definira po sadržaju znatno široko jer 
pod njom podrazumijeva i sve činjenice saznate i viđene u kući bolesnika. 
Zdravstveni djelatnici najčešće se susreću sa Ženevskom formulacijom 
Hipokratove zakletve, u kojoj su naglašene obveze koje, prema iskustvima iz 
prethodna dva svjetska rata, nisu poštivane.!% Usvojena je u Ženevi, 1948. 
godine, dopunjena na 22. Skupštini Svjetskog liječničkog udruženja u Sydneyu 
1968., i 35. skupštini u Veneciji, 1983. godine. 197:198 





prenošenje tajne dopušteno je u određenim okolnostima samo unutar tima zdravstvenih djelatnika i 
smatra se podijeljenom tajnom. Nedopustivo je prepričavanje profesionalnih tajni izvan zdravstvenog 
tima. Pravo svake sestre je da tijekom provođenja zdravstvene njege i zaštite kontrolira dobivene 
osobne podatke o čovjeku. Razgovor o zdravstvenoj njezi i zaštiti obvezatan je radi kvalitetnog 
provođenja. Pri tome se mora posebno paziti na zaštitu anonimnosti bolesnika. Sestra je dužna 
intervenirati ukoliko drugi djelatnici zdravstvenog tima ne poštuju obvezu čuvanja profesionalne 
tajne. Sestra je oslobođena čuvanja profesionalne tajne ukoliko je to u interesu druge osobe, ili je od 
općeg interesa, ili je interes za dobrobit drugih jači od čuvanja tajne. 

1% Donald 5 Medical Dictionary, 28. ed., 1994., str. 368. 

103 Podrobnije o starijoj povijesti liječničke tajne kod JOVANOVIĆ, LJ., Lekarska tajna 
— krivičnopravna razmatranja, Beograd, 1959., str. 5.-12. 

104 Vidi NIKOLIĆ, S., Etika zdravstvenih radnika danas, “Timočki medicinski glasnik", vol. 28., 
2003., broj 3-4, str. 87.-90. 

15 Cjeloviti tekst Hipokratove zakletve objavljen je kod MILIČIĆ, V., Deontologija profesije 
liječnik, život čovjeka i integritet liječnika — ćudoredna raskrižja bioetike, Zagreb, 1996., Prilog B, 
str. XXIII. 

16 Usp. NIKOLIĆ, S., Etika zdravstvenih radnika danas, “Timočki medicinski glasnik", vol. 28., 
2003., broj 3-4, str. 87.-90. 

107. Cjeloviti tekst objavljen je kod MILIČIĆ, V., Deontologija profesije liječnik, život čovjeka 
i integritet liječnika — ćudoredna raskrižja bioetike, Zagreb, 1996., Prilog B, str. XXIII.-XXIV. 
I Međunarodni kodeks liječničke etike nalaže: “Liječnik je dužan držati u tajnosti sve što zna o 
bolesniku, čak i nakon njegove smrti". Usvojen je u Londonu 1949. godine, te dopunjavan dva 
puta: na skupštini Svjetskog liječničkog udruženja u Sydneyu 1986., i Veneciji 1983. godine. 
Cjeloviti tekst objavljen je kod MILIČIĆ, V., Deontologija profesije liječnik, život čovjeka i 
integritet liječnika — ćudoredna raskrižja bioetike, Zagreb, 1996., Prilog B, str. XXIV.-XXV. 

1% Usp. DOURAKI, T., Ethical and Legal Dimensions of Medical Confidentiality in European 
Law of Human Rights, “Pravni život", god. LI, 2002., br. 9, str. 183. 

Čuvanje liječničke tajne bilo je prije XIX. stoljeća samo moralna dužnost 
liječnika,!% pa iako je shvaćanje o isključivo etičkom karakteru liječničke tajne 
imalo svojih prednosti, slabost je bila u teškoći da se na siguran i dostojan način 
primjene sankcije protiv prekršitelja.!!* Treba ipak napomenuti da je, primjerice, 
u francuskom zakonodavstvu, iako nije bilo propisa kojima je liječnička tajna 
bila izričito uređena nego se ona priznavala prešutno, kao ustaljena norma 
ponašanja, bilo propisa temeljem kojih se otkrivanje liječničke tajne odobravalo 
u posebnim slučajevima. Tako je Luj XI. 1447. godine odobrio povredu 
liječničke tajne u slučajevima prijestupa “uvrede Veličanstva", a Luj XIV. 1666. 
godine za slučajeve dvoboja i zločina. Revolucionarni zakon od 17. ventoza, X. 
godine (805.), dodatno je odobrio otkrivanje liječničke tajne kad su u pitanju 
interesi države.!!! Za otkrivanje tajne od strane zdravstvenog personala po prvi 
put je bila utvrđena kazna u Pruskom općem zemaljskom pravu iz 1794. 
godine.!!* Po prvi put je dužnost čuvanja liječničke tajne zaštićena autoritetom 
države u francuskom Kaznenom zakoniku iz 1810. godine, na način da je 
povreda liječničke tajne okvalificirana kao kazneno djelo protiv osobe. !!3 


3. Sadržaj liječničke tajne 


Pod zaštitu liječničkom tajnom potpadaju svi podaci o pacijentu i njegovoj 
okolini koji su liječniku povjereni ili koje je on spoznao prilikom obavljanja 
svoga poziva, kao 1 pisana priopćenja pacijenta, bilješke o pacijentu i svi nalazi 
do kojih se došlo medicinskim ispitivanjem.!!* U pravilu se smatra da liječnička 
tajna obuhvaća samo činjenice koje liječnik saznaje u obavljanju svoga poziva, 
ponajviše od samoga bolesnika i u vezi s bolešću. Svakako to nisu samo 
činjenice koje mu bolesnik usmeno priopći, nego i sve ono što liječnik sam 
opazi ili na bilo koji način sazna prilikom pregleda bolesnika i pri drugim 





19% Primjerice, dok njemačko pravo pruža apsolutnu zaštitu od otkrivanja liječničke tajne, neke 
zemlje nisu prihvatile čuvanje liječničke tajne kao zakonsku obvezu, već je ona i dalje ostala 
samo kao moralno pravo, kao osobna stvar koja se tiče samo liječnika i bolesnika, ali ne i države. 
Ovakovo je stajalište zastupljeno u angloameričkom pravu. JOVANOVIĆ, LJ., Lekarska tajna 
— krivičnopravna razmatranja, Beograd, 1959., str. 13. U Velikoj Britaniji Generalni medicinski 
savjet izdao je smjernice koje upućuju na zabranu otkrivanja tajne i okolnosti pod kojima se ta 
zabrana ne mora poštivati. Vidi o tome kod STAUCH, M. — WHEAT, K., Sourcebook on Medical 
Law, London-Sydney, 1999., str. 221.-273. Američko pravo uređuje institut liječničke tajne 
uvažavajuči ponajviše pravo na privatnost, a pri tome se posebno vodi računa o anonimnosti 
tužitelja (pacijenta) tijekom sudskog postupka. PETROVIĆ-ŠKERO, V., Lekarska tajna i 
veštačenje, “Svet rada", vol. 1, 2004., br. 4, str. 449.-450. 

1% Tako Medicinska enciklopedija, knjiga 4., Zagreb, MCMLXIX, str. 294. 

"Usp. JELAČIĆ, O., Liječnička tajna u našem zakonodavstvu, “Zbornik radova Pravnoga 
fakulteta u Splitu", god X, 1973., str. 13. 

12 Vidi JAHNKE, Leipziger Kommentar zum Strafgesetzbuch, 10. Auflage, 5. Band, Leipzig, 
1988., par. 203., podatak kod RADIŠIĆ, J., Medicinsko pravo, Beograd, 2003., str. 133., 

113. Usp. Medicinska enciklopedija, knjiga 4., Zagreb, MCMLXIX, str. 294. 

14 Tako MUJOVIĆ ZORNIĆ, H. — SJENČIĆ, M., Kodeks lekarske etike kao izraz staleške 
samoregulative u medicini, “Pravni informator", 2003., str. 9. 

medicinskim aktivnostima.!! Međutim, postoji mišljenje da liječnička tajna 
sadržajno obuhvaća i znatno širi krug podataka. Tako, Piedelievre u pojam tajne 
uključuje i eventualna zapažanja u kući bolesnika koja se ne odnose neposredno 
na bolest, mjesto pregleda, dijagnozu i prognozu bolesti, svu medicinsku 
dokumentaciju, kao i podatke o osobnom životu bolesnika (primjerice obiteljsku 
neslogu, izvanbračne veze, siromaštvo koje obitelj prikriva 1 sl.), jer drži da, 
iako ti podaci nemaju izravne veze s bolešću koja se liječi, njihovo bi otkrivanje 
svakako škodilo bolesniku ili bi mu, u najmanju ruku, bilo nelagodno i 
pokolebalo bi njegovo povjerenje u liječnika.!!* Tajna se, dakle, ne mora ticati 
samoga pacijenta, već se može odnositi i na druge osobe. 

Vidjeli smo, obveza čuvanja liječničke tajne proteže se i na čuvanje tajnosti 
medicinske dokumentacije o pacijentu, jer upravo medicinska dokumentacija 
sadrži podatke o zdravstvenom stanju pacijenta. 

Ipak, nemaju sve činjenice koje liječnik sazna od bolesnika karakter tajnosti, 
nego takvo značenje imaju samo one činjenice koje na takav način zadiru u 
interese ili intimne osjećaje pacijenta da ih on ne želi objaviti drugim osobama 
ili bi mu njihovo objavljivanje štetilo.!! Liječnička tajna ne bi trebala obuhvaćati 
banalne podatke, primjerice je li pacijent bio prehlađen, jer se otkrivanjem 
takvih podataka ne nanosi šteta interesu koji je dostojan zaštite.!!* Dakle, hoće li 
se neka bolest smatrati liječničkom tajnom zavisi, primjerice, od toga drži li se 
prema shvaćanju okoline ta bolest sramotnom, što umanjuje status i ugled 
pacijenta u očima sredine u kojoj žive (spolne bolesti, psihoze, impotencija i 
sl.), je li prenosiva ili ne, kakav je uspjeh liječenja te bolesti i sl.!!? 


4. Odnos liječnika i pacijenta - pravo na povjerljivost (privatnost) 


4.1. U ostvarivanju zdravstvene zaštite svaka osoba ima pravo na povjerljivost 
svih podataka koji se odnose na stanje njezina zdravlja (ZOZZ, čl. 21. st.. t. 9.) 
Pravo na povjerljivost podataka koji se odnose na stanje zdravlja pacijenta 
proizlazi iz prava osobnosti koje raznim sredstvima štiti personalitet čovjeka, 
pošto osobnost čovjeka nije samo psihološka kategorija, nego je i pravni 
pojam.!?" Opće je prihvaćeno stajalište da je jedno od subjektivnih prava 
osobnosti i pravo na privatnost, odnosno zaštitu privatnog života, koje pak jamči 





115 Usp. Medicinska enciklopedija, knjiga 4., Zagreb, MCMLXIX, str. 294.; usp. ZEČEVIĆ, D. i 
dr., Sudska medicina i deontologija, Zagreb, 2004., str. 318. 

116 Vidi kod PIEDELIEVRE, R. — FOURNIER, E., Medicine legale, Paris, 196., podatak kod 
JELAČIĆ, O., Liječnička tajna u našem zakonodavstvu, “Zbornik radova Pravnoga fakulteta u 
Splitu", god X, 1973., str. 14. 

117 Usp. Medicinska enciklopedija, knjiga 4., Zagreb, MCMLXIX, str. 294. 

118. Tako RADIŠIĆ, J., Medicinsko pravo, Beograd, 2003., str. 135. 

1% Vidi JOVANOVIĆ, LJ., Lekarska tajna — krivičnopravna razmatranja, Beograd, 1959., str. 
18. 

120 Tako RADOLOVIĆ, A., Pravo osobnosti u novom Zakonu o obveznim odnosima, “Zbornik 
Pravnog fakulteta Sveučilišta u Rijeci", vol. 27., 2006., br. 1, str. 133. 

i tajnost podataka o čovjekovom privatnom životu, pa time i o stanju njegova 
zdravlja.!?! 

U većini slučajeva pacijent ulazi u odnos s liječnikom s povjerenjem, kako u 
osobu tako i u njegovo znanje.!“* Za obavljanje liječničke djelatnosti značajno je 
da se njezin uspjeh temelji na uzajamnom povjerenju liječnika i pacijenta, te da 
društveni razlozi traže da im se osigura uspjeh zajamčenjem diskrecije.!?> 
Povjerenje je temelj na kojem počiva odnos pacijenta i liječnika te etički i 
profesionalni kodeks medicine. Suvremenu medicinu karakterizira nadilaženje 
tradicionalnog liječničkog paternalizma pošto su danas liječnik i pacijent 
jednakopravni subjekti u kliničkom okruženju.!2* Izričito i dosljedno poštivanje 
obveze čuvanja tajne od strane liječnika ohrabruje pacijente da mu se obraćaju 
za pružanje medicinske pomoći.“ S druge strane, liječnička tajna koristi, 
neizravno, i liječniku jer on svoju stručnu djelatnost može kvalitetno obavljati 
samo ako od pacijenta dobije informacije koje su mu nužne za dijagnozu i 
terapiju.!* Već iz toga može se zaključiti da se profesionalno povjerenje ne 
podrazumijeva samo po sebi. Ono se dokazuje unutar konkretnog odnosa u 
konkretnom slučaju. Zato i izlazak informacija iz tog odnosa ima svoju 
konkretnu posljedicu — gubitak povjerenja u konkretnu osobu i predstavnika 
profesije koju ta osoba predstavlja.!*" Odnos pružatelja i korisnika zdravstvenih 
usluga, gledajući s pravnoga aspekta, najčešće je (neimenovani, neformalni) 
ugovorni odnos, pa zdravstveni djelatnici trebaju i s toga osnova poštivati 
privatnost povjerenih podataka vezanih uz pružanje usluga koje su im 





PIJbid., str. 150. Podrobnije o pravu osobnosti kod GAVELLA, N., Osobna prava — I. dio, Zagreb, 
2000. i BODIROGA, N. — DULČIĆ, K., Zaštita osobnih podataka u europskome i hrvatskome 
pravu, “Zbornik radova Pravnog fakulteta u Splitu", god. 42, 2005., str. 327.-356. 

122 Usp. BLAŽEVIĆ, D. — CIVIDINI STRANIĆ, E. — BECK DVORŽAK, M., Medicinska 
psihologija, Zagreb, 1979., str. 130. 

123 Tako TRIVA, S. — DIKA, M., Građansko parnično procesno pravo, Zagreb, 2004., str. 520. 

14 Vidi BOŠKOVIĆ, Z., Zakon o liječništvu — reforma zdravstvenog zakonodavstva Republike 
Hrvatske, “Hrvatska pravna revija", god. III., 2003., br. 9, str. 79. 

125 Usp. PETROVIĆ-ŠKERO, V., Lekarska tajna i veštačenje, “Svet rada", vol. 1, 2004., br. 4, 
str. 449. 

126. Tako REHBERG, J., Fandbuch des Arztrechts, Zurich, 1994., str. 343., (dalje - REHBERG), 
podatak kod RADIŠIĆ, J., Medicinsko pravo, Beograd, 2003., str. 340. 

127. Primjerice, otkrivanje liječničke tajne može prouzročiti šutnju, izbjegavanje osobe koja je 
dovela u pitanje privatnost, iskazivanje razočarenja u odnos u kojem je privatnost povrijeđena, 
strah od povjerenja u drugu osobu te povlačenje u vlastitu osobnost. Zato od medicinskih djelatnika 
kojima izlažu dijelove svoje privatnosti, primjerice, od identifikacijskih podataka, materijalnog 
stanja, adrese stanovanja, broja telefona do informacije u vezi sa zdravljem i bolesti do kojih treba 
doći pomoću različitih postupaka i intervencija pacijenti trebaju, u njihovom uzajamnom odnosu, 
pravila profesije u vezi s njima. U situacijama u kojima treba govoriti o fiziološkim potrebama 
i funkcijama, tjelesnim izlučevinama, pokazati neki dio tijela, razgovarati o povijesti bolesti, 
rezultatima dijagnostičkih pretraga, težini stanja i svemu onome što bi se trebalo poduzeti da bi se 
to stanje promijenilo - u prostoru u kojem osoba treba biti zaštićena od pogleda drugih - pitanje 
povjerenja dobiva svoje puno značenje. GOSIĆ, N., Privatnost i povjerenje u medicinskoj etici i 
bioetici, “Sestrinski edukacijski magazin", god. Il, 2005., broj 2, str. 11. 

povjerene.!* Povjerenje na kojem se temelji liječnička tajna nije vezano za 


konkretnu fizičku osobu liječnika nego za liječnika kao obnašatelja liječničke 
funkcije.1?? 

Pravo na privatnost, koje je temelj prava na tajnost liječničkih podataka, 
zajamčeno je i odredbama čl. 9. Opće deklaracije o ljudskim pravima (Universal 
Declaration on Human Rights), odredbama čl. 17. Međunarodnog pakta o 
građanskim i političkim pravima (International Convenant on Civil and Political 
Rights), odredbama čl. 8. Europske konvencije za zaštitu ljudskih prava,!5% 
odredbama čl. 8. Povelje o temeljnim ljudskim pravima Europske unije i u 
Smjernici 95/46/EZ Europskog parlamenta i Vijeća o zaštiti fizičkih osoba s 
obzirom na postupanje s osobnim podacima, te o slobodnom prometu tih 
podataka.!>! 

4.2. Pravo na povjerljivost/privatnost i tajnost podataka u odnosu između 
liječnika (zdravstvenih djelatnika) i pacijenata uređeno je i zajamčeno u više 
domaćih propisa. Liječnik je dužan u odnosu prema pacijentima postupati 
primjenjujući i poštujući odredbe posebnih zakona koji reguliraju prava 
pacijenata te odredbe Kodeksa Hrvatske liječničke komore. Svi postupci 
medicinske prevencije, dijagnostike i liječenja moraju se planirati i provoditi 
tako da se očuva ljudsko dostojanstvo, integritet osobe i prava pacijenata, a 
posebno pravo na informiranost i samostalno odlučivanje (ZOLJ, čl. 19.). 

4.2.1. Odredbama Ustava Republike Hrvatske (“Narodne novine", broj 
41/01. — pročišćeni tekst, 55/01.) svakom se jamči sigurnost i tajnost osobnih 
podataka. Bez privole ispitanika osobni se podaci mogu prikupljati, obrađivati 1 
koristiti samo uz uvjete određene zakonom (Ustav, čl. 37. st. 1.).!* Uporaba 





18 Usp. BABIĆ, T. - ROKSANDIĆ, S., Osnove zdravstvenog prava, Zagreb, 2006., str. 162. 

12. Tako JOVANOVIĆ, LJ., Lekarska tajna — krivičnopravna razmatranja, Beograd, 1959., str. 
16. 

10 Vidi DOURAKI, T., Ethical and Legal Dimensions of Medical Confidentiality in European 
Law of Human Rights, “Pravni život", god. LI, 2002., br. 9, str. 186.-190.; SANDOR, J., Data 
Protection in Health Care, Beyond Biomedical Use, “Frontiers of European Health Law", Yearbook 
2002., str. 79.-80.; Van DIJK, P. Van HOOEF, G. J. H., Teorija i praksa Evropske konvencije o 
ljudskim pravima, Sarajevo, 2001., str. 459.-508.; HARLAND, C. — ROCHE, R. — STRAUSS, 
E., Komentar Evropske konvencije o ljuskim pravima prema praksi u Bosni i Hercegovini i 
Strasbourgu, Sarajevo, 2003., str. 219.-223. 

131 Vidi podrobnije o tome kod BODIROGA, N. — DULČIĆ, K., Zaštita osobnih podataka u 
europskome i hrvatskome pravu, “Zbornik radova Pravnog fakulteta u Splitu", god. 42, 2005., str. 
327.-356. Prema odredbi čl. 8. st. 3. Smjernice, iznimno u svrhu ostvarivanja uspješnog liječenja, 
podaci iz liječničkog kartona ispitanika dostupni su svim liječnicima koji liječe ili trebaju liječiti 
ispitanika, odnosno svim drugim osobama koje su uključene u liječenje i koje su obvezane na čuvanje 
profesionalne (liječničke) tajne. Vidi i HERVEY, T. - McHALE, J. V., Health Law and the European 
Union, Cambridge, 2004., str. 169.-172.; SANDOR, J., Data Protection in Health Care, Beyond 
Biomedical Use, “Frontiers of European Health Law", Yearbook 2002., str. 76.-79.; LEHTONEN, L., 
Protection of patient data and right to privacy in Finland — recent implementation of the Directive 
on the protection of personal data and centralized registries containing sensitive health data, referat 
u zborniku 13th World Congress on Medical Law, 6-10 August 2000, Helsinki, str. 633.-639. 

132. U tom smislu treba napomenuti da su u Republici Hrvatskoj doneseni Zakon o zaštiti osobnih 
podataka i Zakon o pravu na pristup informacijama kojima se uređuje zaštita osobnih podataka 

osobnih podataka suprotna utvrđenoj svrsi njihovoga prikupljanja zabranjena je 
(Ustav, čl. 37. st. 3.). Svakom se jamči i pravo na zdravstvenu zaštitu u skladu 
sa zakonom (Ustav, čl. 58.). 

4.2.2. ZOZZ-om je propisano da su zdravstveni radnici dužni čuvati kao 
profesionalnu tajnu sve što znaju o zdravstvenom stanju pacijenta (ZOZZ, čl. 
122. st. 1.). Profesionalnu tajnu dužni su čuvati i drugi radnici u zdravstvu koji 
za nju saznaju u obavljanju svojih dužnosti te studenti i učenici škola 
zdravstvenog usmjerenja, koji u praktičnom dijelu nastave dolaze u doticaj s 
pacijentom,!3* kao i sve druge osobe koje u obavljanju svojih dužnosti dođu do 
podataka o zdravstvenom stanju pacijenta. Tako je, primjerice, i zdravstveni 


i pravo na pristup informacijama o osobama koje posjeduju javna tijela, gdje svakako pripadaju 
i podaci o zdravlju određene osobe (tzv. sensitive medical data). Treba napomenuti da se radi o 
podacima koji su zabilježeni u određenim dokumentima, odnosno evidencijama, dok liječnička 
tajna uključuje i one podatke koje je zdravstveni djelatnik doznao o pacijentu i nije ih zabilježio 
u pisanom obliku. Usp. SANDOR, J., Data Protection in Health Care, Beyond Biomedical Use, 
“Frontiers of European Health Law", Yearbook 2002., str. 79. 
Zakonom o zaštiti osobnih podataka (“Narodne novine", br. 103/03., dalje - ZZOP) uređuje se 
zaštita osobnih podataka o fizičkim osobama te nadzor nad prikupljanjem, obradom i korištenjem 
osobnih podataka u Republici Hrvatskoj, u svrhu zaštite privatnog života i ostalih ljudskih prava i 
temeljnih sloboda u prikupljanju, obradi i korištenju osobnih podataka (čl. 1.). U smislu odredbe 
čl. 2. t. 1. ZZOP-a, osobni podatak je svaka informacija koja se odnosi na identificiranu fizičku 
osobu ili fizičku osobu koja se može identificirati (u daljnjem tekstu: ispitanik), a osoba koja se 
može identificirati osoba je čiji se identitet može utvrditi izravno ili neizravno, posebno na osnovi 
jednog ili više obilježja specifičnih za njezin fizički, psihološki, mentalni, gospodarski, kulturni 
ili socijalni identitet. Prema odredbi čl. 8. ZZOP-a, zabranjeno je prikupljanje i daljnja obrada 
osobnih podataka koji se, među ostalim, odnose na zdravlje ispitanika. Iznimno, ovi podaci mogu 
se prikupljati i dalje obrađivati: uz privolu ispitanika (privola ispitanika je slobodno dano i izričito 
očitovanje volje ispitanika kojom on izražava svoju suglasnost s obradom njegovih osobnih 
podataka u određene svrhe); u svrhu izvršavanja zakonskih obveza voditelja zbirke osobnih 
podataka; u svrhu zaštite života ili tjelesnog integriteta ispitanika ili druge osobe u slučaju kada 
ispitanik fizički ili pravno nije u mogućnosti dati svoj pristanak; ako je ispitanik sam objavio te 
podatke; ili ako se obrada provodi u okviru djelatnosti ustanove, udruženja ili bilo kojeg drugog 
neprofitnog tijela s političkom, vjerskom ili drugom svrhom te pod uvjetom da se obrada isključivo 
odnosi na njihove članove te da podaci ne budu otkriveni trećoj strani bez pristanka ispitanika. 
Zakonom o pravu na pristup informacijama (“Narodne novine", br. 172/03., dalje - ZOPPI), 
uređuje se pravo na pristup informacijama koje posjeduju, raspolažu ili nadziru tijela javne vlasti, 
propisuju načela prava na pristup informacijama, izuzeci od prava na pristup informacijama i 
postupak za ostvarivanje i zaštitu prava na pristup informacijama u cilju omogućavanja i osiguranja 
ostvarivanja prava na pristup informacijama fizičkim i pravnim osobama putem otvorenosti i 
javnosti djelovanja tijela javne vlasti, sukladno ovom i drugim zakonima (ZOPPI, čl. 1. 1 2.). 
Sve informacije koje posjeduju, raspolažu ili nadziru tijela javne vlasti moraju biti dostupne 
zainteresiranim ovlaštenicima prava na informaciju (ZOPPI, čl. 4. st. 1.). Iznimno, tijela javne 
vlasti uskratit će pravo na pristup informaciji ako je informacija zakonom ili na osnovi kriterija 
utvrđenih zakonom proglašena, među ostalim, profesionalnom tajnom ili ako je zaštićena zakonom 
kojim se uređuje područje zaštite osobnih podataka, u slučaju da postoje osnove sumnje da bi 
njezino objavljivanje izazvalo ozbiljnu štetu za život i zdravlje ljudi (ZOPPI, čl. 8. st. 1. i 2.). 

13 Vidi JADRO, D. — HRABRIĆ, M. —- KRAMARIĆ, D., Zakon o zdravstvenoj zaštiti, rad u 
zborniku “Zbirka zdravstvenih zakona s obrazloženjem, Zagreb, 2003., str. 26. 

inspektor prilikom obavljanja inspekcijskog nadzora dužan postupati tako da ne 
ugrozi čuvanje profesionalne tajne (ZOZZ, čl. 171. st. 1.). 

4.2.3. I ZOZPP-om uređuje se i promiče pravo na privatnost i povjerljivost 
informacija o pacijentovom zdravstvenom stanju, medicinskom statusu, prognozi 
i liječenju te svim drugim informacijama osobne prirode koje moraju ostati 
povjerljive.!*“ Načelo humanosti zaštite prava pacijenata ostvaruje se, među 
ostalim, i zaštitom osobnosti pacijenta uključujući poštivanje njegove privatnosti, 
svjetonazora te moralnih i vjerskih uvjerenja (ZOZPP, čl. 4.). Pacijent ima pravo 
na povjerljivost podataka koji se odnose na stanje njegova zdravlja sukladno 
propisima o čuvanju profesionalne tajne i zaštiti osobnih podataka (ZOZPP, čl. 
25. st. 1.). 

4.2.4. ZOLJ-om je određeno da je liječnik zdravstveni radnik sa završenim 
medicinskim fakultetom i stečenim nazivom doktor medicine, te je temeljni i 
mjerodavni nositelj zdravstvene djelatnosti koju obavlja poštujući, među 
ostalim, i načela održavanja i promicanja povjerenja između liječnika i 
pacijenata te članova njihovih obitelji, kao i poštivanja prava pacijenata, propisa, 
pravila struke te Kodeksa medicinske etike i deontologije (ZOLJ, čl. 2.). 

4.2.5. Zakonom o zaštiti osoba s duševnim smetnjama (“Narodne novine", 
broj 111/97., 128/99., dalje — ZZODS), uz zaštitu privatnosti koju uživaju 
temeljem odredbi čl. 32. ZOZZ-a, stvoreni su i dodatni okviri za zaštitu 
privatnog života pacijenata s duševnim smetnjama. Do stupanja na snagu 
ZZDOS-a zaštita profesionalne liječničke tajne bila je tek moralna obveza za 
osobe uključene u liječenje i brigu oko duševnih bolesnika, što bolesniku nije 
jamčilo primjerenu zaštitu njegova privatnog života.!** Osobe koje obavljaju 
djelatnosti zaštite i liječenja osobe s duševnim smetnjama dužne su čuvati kao 
profesionalnu tajnu sve što saznaju ili primijete tijekom obavljanja tih djelatnosti 
(ZZODS, čl. 17. st. 1.). ZZODS je lex specialis u odnosu na ZOZZ te odredbama 
čl. 17. ZZODS-a, kad je u pitanju čuvanje liječničke tajne u svezi s postupanjem 
osoba koje obavljaju djelatnost zaštite i liječenja osoba s duševnim smetnjama, 
uvijek treba dati prednost u odnosu na općenitije odredbe ZOZZ-a.!5* 

4.2.6. Odredbom čl. 20. st. 1. Pravilnika o krvi i krvnim sastojcima 
(“Narodne novine", br. 14/99., dalje — POK), propisuje se da u transfuzijskoj 
jedinici treba voditi evidenciju o svakom davatelju i uzimanju krvi ili krvnog 
sastojka, koja sadrži: identifikacijski broj davatelja, ime i prezime i adresa 
davatelja; datum i mjesto uzimanja krvi ili krvnog sastojka; zdravstvena 
ustanova koja je uzela krv ili krvni sastojak; rezultat mjerenja tlaka, pulsa, 
težine, kliničkog pregleda; sastojak koji je uzet; volumen uzete krvi ili krvnog 
sastojka; i eventualne nuspojave opažene tijekom uzimanja krvi ili krvnog 





154. Tako BOŠKOVIĆ, Z., Zakon o zaštiti prava pacijenata — reforma zdravstvenog zakonodavstva 
Republike Hrvatske, “Hrvatska pravna revija", god. V., 2005., br. 1, str. 90. 

155 Usp. DROPULIĆ, J., Pravo na privatni život i duševni integritet, Zagreb, 2002., str. 124. 

136. Vidi TURKOVIĆ, K. — DIKA, M. - GORETA, M. - ĐURĐEVIĆ, Z., Zakon o zaštiti osoba 
s duševnim smetnjama — s komentarom i prilozima, Zagreb, 2001., str. 106. 

sastojka, te da su svi podaci u evidenciji o davatelju i uzimanju krvi liječnička 
tajna. Usto, prema odredbi čl. 21. POK-a, u transfuzijskoj jedinici treba voditi 1 
registar davatelja koji su privremeno ili trajno odbijeni zbog preboljele zarazne 
bolesti ili je u njihovoj krvi potvrdnim testom dokazana prisutnost uzročnika 
zaraznih bolesti ili je transfuzija krvnog pripravka priređena iz krvi ili krvnog 
sastojka od toga davatelja uzrokovala bolest, a krvni pripravci pripremljeni od 
tih davatelja ne smiju se upotrijebiti za transfuzijsko liječenje ili pripravu 
derivata plazme. Izričito je propisano da su svi podaci u registru liječnička tajna. 
Nadalje, prema odredbi čl. 90. POK-a, transfuzijske jedinice dužne su voditi i 
očevidnike: dobrovoljnih davatelja krvi; davatelja koji su privremeno i trajno 
odbijeni; rezultata laboratorijskih testiranja davatelja, trudnica i bolesnika; 
pripravljenih krvnih pripravaka; uništenih krvnih pripravaka; bolesnika koji su 
imali posttransfuzijske reakcije ili su njihovi rezultati laboratorijskog ispitivanja 
bili izvan granica normale; djelatnika koji su sudjelovali u uzimanju krvi, 
laboratorijskom ispitivanju i priređivanju krvi i krvnih pripravaka; dijagnostičkih 
sredstava, aparata, servisiranja i popravaka; rezultata kontrole rada, dijagnostičkih 
sredstava i aparata; te reklamacija i opoziva nesukladnih proizvoda. Odredbom 
čl. 91. POK-a propisano je da svaka transfuzijska jedinica mora imati sustav 
čuvanja i voditi navedene očevidnike, a ako se očevidnici vode putem računarske 
mreže, mora postojati zaštita od neovlaštenog ulaska u bazu podataka te 
registracija svakog unosa ili pregleda baze s podatkom o osobi koja je taj posao 
obavljala. 


5. Uzroci i načini povrede liječničke tajne 


5.1. Apsolutna obveza čuvanja liječničke tajne mogla se zahtijevati i poštivati 
dok je postojao samo neposredni odnos između liječnika i pacijenta. Sa 
socijalizacijom medicine pored liječnika u liječenju bolesnika sudjeluje čitav niz 
osoba kao što su medicinske sestre, ljekarnici, stomatolozi, laboranti, bolničari, 
studenti, pa i administrativno osoblje, i sve su te osobe na neki način upućene u 
određenu tajnu. Zaštita liječničke tajne postaje sve teža i zbog kompjuterizacije 
medicinske dokumentacije, tele-medicine i elektroničke obrade podataka, 
obavljanja medicinske intervencije u različitim ustanovama, sudjelovanja u 
pružanju medicinske usluge sve većeg broja osoba i sve više vrsta zdravstvenih 
djelatnika, ali i zbog sve većeg opravdanog ili neopravdanog interesa javnosti 1 
medija za informiranjem o zdravstvenom stanju pojedinih pacijenata (javnih 
osoba, mogućih zaraznih bolesti i sl.). Usto, medicinski podaci danas služe i 
potražuju ih, primjerice, osiguravatelji (zbog ocjene rizika na strani osiguranika), 
poslodavci,!** proizvođači lijekova (u marketinške svrhe), banke (ocjena rizika 





137 O tome podrobnije kod BOŠKOVIĆ, Z., Profesionalna liječnička tajna, “Informator, broj 
5329, od 2. travnja 2005., str. 12. 
135 Usp. RISTIĆ, J., Medicina i društvo, Beograd, 1975., str. 82.-84. 

kreditiranja), državna tijela,!“? kao i u (druge) komercijalne svrhe.!“" Zbog svega 
navedenog danas bi mogli govoriti i o službenoj, a ne samo o pozivnoj tajni. 

5.2. Odavanje liječničke tajne ima svoje uzroke i pojavne oblike. Do povrede 
liječničke tajne dolazi najčešće usmeno ili pisanim putem, ali postoje i drugi 
načini povrede čuvanja liječničke tajne kao primjerice objavljivanje fotografskih 
snimaka, neopreznim objavljivanjem podataka o pojedinim bolesnicima u 
stručnoj literaturi i sl.!“! Do odavanja liječničke tajne može doći nepažnjom, iz 
neznanja (o pravu na privatnost i o propisima kojom je to pravo zaštićeno) ili 
namjerno (primjerice, zbog samoisticanja ili koristoljublja). Kao psihološki 
uzroci koji dovode do odavanja liječničke tajne mogu se navesti lakoumnost, 
zabluda, prinuda, strast za saznavanjem i odavanjem tajne, koristoljubivi uzroci 
i psihološka neuračunljivost, ljutnja, tuga i sl.!** Pri tome je nebitno na koji je 
način izvršeno otkrivanje tajne, je li tajna otkrivena jednoj ili više osoba, je li 
otkrivanje podataka objektivno moglo prouzročiti ili je prouzročilo neke štetne 
posljedice i sl., a ove okolnosti mogu, u pravilu, biti ocjenjivane kao otegotne 
okolnosti. !43 

Kontakti sa službama i profesijama nastalih radi zadovoljavanja 
egzistencijalnih potreba ljudi u velikom broju slučajeva dovode čovjeka u 
situaciju nužnog odavanja tajnih dijelova osobnosti.!“* Primjerice, pri izlasku iz 
bolnice bolesnik dobije otpusnicu u kojoj je ispisana dijagnoza, koju je dužan 
pokazati poslodavcu radi pravdanja izostanka i odobravanja bolovanja.“ Do 
otkrivanja liječničke tajne može doći i posredno, na zahtjev sudova ili drugih 
državnih tijela. Primjerice, sud može zahtijevati povijest bolesti nekog pacijenta 
radi sudskomedicinskog vještačenja. Međutim, u povijesti bolesti i drugoj 
dokumentaciji mogu se pored relevantnih nalaziti i takvi podaci koji za sud nisu 
važni i potrebni u pogledu rješavanja konkretnog spora, a koje je liječnik saznao, 
utvrdio i zaveo u povijest bolesti i koji kao takvi predstavljaju liječničku tajnu. 
Otkrivanje i tih podataka zasigurno predstavlja nedopušteno otkrivanje liječničke 
tajne.!“* U bolnicama na krevetu svakog bolesnika izvješene su tzv. temperaturne 
liste s velikim brojem podataka o bolesniku (ime i prezime, godina rođenja, 
dijagnoza, zabilješke o temperaturi, pulsu, krvnom tlaku, ordiniranim lijekovima, 
datumima kirurških intervencija 1 raznih laboratorijskih pretraga i sl., a te liste 
stoje otvoreno i pristupačne su svakome tko dođe posjetiti toga ili drugog 





19% Vidi VRHOVAC, B., Liječnička tajna, “Liječničke novine", 2001., broj 5, str. 19.-20. 

14 Tako SANDOR, J., Data Protection in Health Care, Beyond Biomedical Use, “Frontiers of 
European Health Law", Yearbook 2002., str. 76. 

4! Usp. Medicinska enciklopedija, knjiga 4., Zagreb, MCMLXIX, str. 294.-295. 

142 Jbid., str. 295. 

143 Vidi RAJIĆ, Z. — TOMIĆ, M. — MILJKO, Z., Komentar Kaznenog zakona, Mostar, 2000., str. 
217. 

144 Tako GOSIĆ, N., Privatnost i povjerenje u medicinskoj etici i bioetici, “Sestrinski edukacijski 
magazin", god. Il, 2005., broj 2, str. 5. 

45 Usp. JELAČIĆ, O., Liječnička tajna u našem zakonodavstvu, “Zbornik radova Pravnoga 
fakulteta u Splitu", god X, 1973., str. 21. 

146 Tako MARIĆ, J. — LUKIĆ, M., Pravna medicina, Beograd, 1998., str. 344. 

bolesnika u sobi.!*" Radnja otkrivanja može se obaviti, primjerice, i tako što 
liječnik razgovara telefonom o tajnim podacima u prisutnosti treće osobe, koja 
može identificirati pacijenta na kojega se podaci odnose. 14 

Otkrivanje liječničke tajne može se izvršiti i nečinjenjem, odnosno 
propuštanjem, npr. ako liječnik pacijentovu medicinsku dokumentaciju ne 
pohrani na propisani način i time omogući neovlaštenim trećim osobama da je 
razgledaju ili odnesu.!“? 

6. Neovlašteno >" odavanje liječničke tajne 


6.1. Povreda podataka o zdravstvenom stanju osobe može se odraziti i na 
njezin privatni život. Čuvanje liječničke tajne je etička i pravna obveza 
liječnika, odnosno zdravstvenih djelatnika.!*! Dužnost čuvanja liječničke tajne 
postoji bez obzira na činjenicu liječi li liječnik pacijenta slučajno (primjerice, 
kao žrtvu prometne nesreće), dragovoljno ili prinudno, te ne prestaje s 
prestankom liječničke djelatnosti, nego traje doživotno.!** Tako je, primjerice, 
liječnik dužan čuvati liječničku tajnu i pred bolesnikovim bližnjima, ako to 
bolesnik želi, a 1 nakon njegove smrti, osim u slučaju kad bi čuvanjem 
liječničke tajne ugrozio život i zdravlje drugih ljudi (Kodeks medicinske etike i 
deontologije, čl. 2. st. 13.). Pravo čovjeka na privatnost ne gasi se njegovom 
smrću.!*š Usto, nakon smrti pacijent nije više u stanju liječnika osloboditi 
obveze čuvanja tajne, a postoji mišljenje da to ne mogu ni njegovi nasljednici ni 
njemu bliske osobe.!** U slučaju sumnje, liječnik se uvijek treba odlučiti za 
postmortalnu obvezu čuvanja tajne.!* Mogućnost da se tajni podaci otkriju 
nakon pacijentove smrti zavisi od raznih okolnosti, primjerice od prirode tih 
podataka, jesu li te informacije već postale dostupne javnosti, koliko je prošlo 
od pacijentove smrti, postoji li sukob interesa vezan za te podatke, kojim se 
osobama otkrivaju ti podaci (rodbina, ovlaštena tijela) i sl.!56 





'47 Vidi JELAČIĆ, O., Liječnička tajna u našem zakonodavstvu, “Zbornik radova Pravnoga 
fakulteta u Splitu", god X, 1973., str. 21. 

148 Tako REHBERG, str. 345. 

!#9 Usp. RADIŠIĆ, J., Dužnost čuvanja medicinske tajne, “Anali Pravnog fakulteta u Beogradu", 
god. L., 2002., broj 3-4, str. 329. 

150 Pojam “neovlašteno? trebalo bi izjednačiti s pojmom “neopravdano" i “protupravno? 
otkrivanje tajne. RADIŠIĆ, J., Medicinsko pravo, Beograd, 2003., str. 139. 

151. Tako CRUZ, P., Medical Law, London, 2002., str. 90. 

152 Usp. RADIŠIĆ, J., Medicinsko pravo, Beograd, 2003., str. 134. 

155. Vidi podrobnije o tome kod PLOEM, C., Medical confidentiality after patients death, 
“Medicine and Law", vol. 20, 2001., br. 2, str. 215.-220. 

154. Usp. RADIŠIĆ, J., Dužnost čuvanja medicinske tajne, “Anali Pravnog fakulteta u Beogradu", 
god. L., 2002., broj 3-4, str. 330. 

155. Tako ULSENHEIMER, str. 554. 

156. Vidi STAUCH, M. — WHEAT, K., Sourcebook on Medical Law, London-Sydney, 1999., str. 
224. 

Liječnik, pak, nije dužan čuvati tajnu odnosno podatke koje je doznao 
nezavisno od svog zanimanja (primjerice, u privatnom razgovoru) ili samovoljno, 
odnosno na ilegalan način (primjerice, čitanjem zatvorenog pisma adresiranog 
na pacijenta), ali može naknadno biti dužan čuvati i takvu tajnu ako bi kasnije 
liječio osobu o čijoj se tajni radi.!>57 

6.2. Neovlašteno odavanje liječničke tajne može za osobu koju je povrijedila 
liječničku tajnu imati različite posljedice i odgovornosti. 

6. 2.1. Moralne i psihološke posljedice 

Nepoštivanje liječničke tajne ima ponajviše štetne psihološke i moralne 
posljedice. Nepridržavanje etičkih načela od strane liječnika može dovesti do 
njegove stegovne i kaznene odgovornosti, ali je ono ipak najviše podvrgnuto 
sudu vlastite savjesti.!** Za razliku od ostalih pravila medicinskog prava, etička 
su pravila redovito kodificirana u posebnim etičkim, odnosno deontološkim 
kodeksima,!* u našem pravu u Kodeksu medicinske etike i deontologije. 

6.2.2. Kaznena odgovornost 

Moralna obveza liječnika da čuva liječničku tajnu pojačana je pravnim 
normama koje propisuju kaznenu odgovornost liječnika ako neovlašteno otkrije 
tajnu koju je saznao u obavljanju svoga poziva.!* KZ propisuje da se će doktor 
medicine, doktor stomatologije, primalja ili drugi zdravstveni djelatnik koji 
neovlašteno otkrije tajnu koju je saznao u obavljanju svoga zvanja kazniti 
novčanom kaznom ili kaznom zatvora do šest mjeseci (KZ, čl. 132. st. 1.), a 
kazneni postupak za navedeno kazneno djelo pokreće se povodom prijedloga 
(KZ, čI. 132. st. 3.). Ovom inkriminacijom osigurava se kaznenopravna zaštita 
podataka osobnog značaja, odnosno podataka koji se tiču određenog pojedinca, 
njegovog intimnog područja života. !$! 

Kazneno djelo odavanja liječničke tajne spada u kategoriju delicta propria, 
odnosno mogu ga izvršiti samo one osobe koje vrše zdravstvenu službu, što u 
širem tumačenju pojma “zdravstvene službe" može obuhvatiti i zdravstvenu 
administraciju. 192 

Tajna saznana pri obavljanju poziva nije pristupačna širem krugu osoba. 
Interes i volja njezina vlasnika jest da ostane u diskreciji, da ne postane dostupna 
i da ju ne sazna neovlaštena osoba.!** Uvijek se radi o tajnama koje se tiču 
pojedinca, a ne i o onima koje se tiču ustanova, trgovačkih društava, organizacija 
i sl., jer su one obuhvaćene posebnim kaznenim djelima, kao što su djela 


157 Tako ULSENHEIMER, str. 551. 

158 Usp. ZEČEVIĆ, D. i dr., Sudska medicina i deontologija, Zagreb, 2004., str. 320. 

15%. Tako BOŠKOVIĆ, Z., Kodeks medicinske etike i deontologije, “Informator", broj 5046-5047, 
od 17. i 20. srpnja 2002. godine, str. 1. 

160 Vidi BOŠKOVIĆ, Z., Profesionalna liječnička tajna, “Informator", broj 5329, od 2. travnja 
2005., str. 11. 

161. Usp. RAJIĆ, Z. - TOMIĆ, M. — MILJKO, Z., Komentar Kaznenog zakona, Mostar, 2000., str. 
211. 

162 Tako Medicinska enciklopedija, knjiga 4., Zagreb, MCMLXIX, str. 295. 

168. Vidi BAČIĆ, F. - PAVLOVIĆ, Š., Komentar zaznenog zakona, Zagreb, 2004., str. 548. 

otkrivanja službene, vojne, poslovne ili državne tajne.!** Tajna se ne mora ticati 
samoga pacijenta, već se može odnositi i na sasvim druge osobe.!# 

Zaštitni objekt je pravo građana na osobnu tajnu, odnosno podaci saznati u 
vršenju određenog poziva.!“* Štiti se intimnost osobe, a preko nje i potreba 
pravilnog funkcioniranja određenih javnih poziva i djelatnosti, jer se odnos 
djelatnika ovih službi i građana temelji na međusobnom povjerenju, uključujući 
jamstvo da će osobna tajna biti poštovana. 17 

Radnja počinjenja je svako ponašanje liječnika kojom se tajna stavlja do 
znanja, kojom se prenosi, iskazuje nekoj trećoj, neovlaštenoj osobi. 

Da bi ovo kazneno djelo postojalo, mora se raditi o neovlaštenom otkrivanju 
liječničke tajne, a u protivnom djelo neće postojati jer neće biti protupravno. !# 
Ovo kazneno djelo neće postojati ako su otkriveni podaci čije držanje u tajnosti 
nije važno za očuvanje pacijentova intimiteta (objektivno beznačajni podaci). 
Kao poseban temelj isključenja protupravnosti ovog kaznenog djela jest slučaj 
dopuštenog otkrivanja liječničke tajne, neovisno o stajalištu pacijenta, u općem 
interesu ili interesu druge osobe koji je pretežniji od interesa čuvanja liječničke 
tajne. Pod općim interesom može se smatrati slučaj potrebe otkrivanja kaznenog 
djela, sprječavanja zaraze 1 sl. Dopušteno otkrivanje liječničke tajne u interesu 
druge osobe postojalo bi, primjerice, ako roditelju treba kazati da mu dijete 
boluje od teške bolesti, dakle osobi čiji je interes otkrivanja veći od interesa 
neotkrivanja.!* Ne bi se radilo o ovom djelu ni onda ako bi, primjerice, liječnik 
obavijestio suprugu o spolnoj bolesti muža ili kad bi o određenoj bolesti 
profesionalnog vozača obavijestio nadležnu ustanovu.!"" Djelo neće biti 
protupravno ni onda ako je tajna odana uz pristanak pacijenta, a takav učinak 
mogu imati i opći razlozi isključenja protupravnosti, kao na primjer krajnja 
nužda ili pretpostavljeni pristanak.!7! 

6.2.3. Prekršajna odgovornost 

Zbog odavanja liječničke tajne liječnik može odgovarati i prekršajno. 

Tako se liječnik ako ne poštuje obvezu čuvanja liječničke tajne, može za 
prekršaj kazniti novčanom kaznom u iznosu od 5.000,00 do 10.000,00 kuna 
(ZOLJ, čl. 59. t. 3.). Novčanom kaznom u iznosu od 10.000,00 do 50.000,00 
kuna može se za prekršaj kazniti i zdravstvena ustanova ako povrijedi pravo na 
povjerljivost podataka (ZOZPP, čl. 41. st. 1. t. 8.), te odgovorna osoba u 
zdravstvenoj ustanovi s novčanom kaznom u iznosu od 5.000,00 do 10.000,00 


!64. Tako BAČIĆ, F. - ŠEPAROVIĆ, Z., Krivično pravo - posebni dio, Zagreb, 1997., str. 111. 

165. Zbid., str. 111. 

16 Vidi RAJIĆ, Z. - TOMIĆ, M. — MILJKO, Z., Komentar Kaznenog zakona, Mostar, 2000., str. 
217. 

167 Usp. BAČIĆ, F. - PAVLOVIĆ, Š., Komentar Kaznenog zakona, Zagreb, 2004., str. 548. 

16 Tako BAČIĆ, F., Krivično pravo — Posebni dio (1), Zagreb, 1979., str. 205. 

169. Vidi BAČIĆ, F. - PAVLOVIĆ, Š., Komentar zaznenog zakona, Zagreb, 2004., str. 549. 

' Usp. BAČIĆ, F. - ŠEPAROVIĆ, Z., Krivično pravo - posebni dio, Zagreb, 1997., str. 111.; 
ŠEPAROVIĆ, Z., Granice rizika, Zagreb, 1998., str. 32. 

II Vidi BAČIĆ, F. - ŠEPAROVIĆ, Z., Krivično pravo - posebni dio, Zagreb, 1997., str. 112. 

kuna.!?? Psihijatrijska ustanova može se kazniti novčanom kaznom u iznosu od 
5.000,00 do 300.000,00 kuna za prekršaj ako povrijedi obvezu čuvanja 
profesionalne odnosno službene tajne, a za navedeni prekršaj može se kazniti 
novčanom kaznom u iznosu od 1.000,00 do 10.000,00 kuna i osoba čijom je 
radnjom ostvaren navedeni prekršaj, kao i odgovorna osoba u psihijatrijskoj 
ustanovi (ZZODS, čl. 64. t. 5.). 

6.2.4. Stegovna (disciplinska) odgovornost 

Kaznena i prekršajna odgovornost liječnika ili disciplinska odgovornost u 
zdravstvenoj ustanovi, trgovačkom društvu ili drugoj pravnoj osobi koja obavlja 
zdravstvenu djelatnost ne isključuje disciplinsku odgovornost liječnika pred 
Hrvatskom liječničkom komorom (ZOLJ, čl. 50. st. 2.). Liječnik je dužan 
poštivati i pridržavati se svih propisa koje donose tijela Komore, a posebice 
Kodeksa (Statut Hrvatske liječničke komore, “Narodne novine" br. 47/04., čl. 9. 
t. 1.). Liječnik je disciplinski odgovoran ako: povrijedi odredbe ZOLJ-a; 
povrijedi Kodeks medicinske etike i deontologije Komore;!"3 obavlja nestručno 
liječničku profesiju; svojim ponašanjem prema pacijentu, drugom liječniku ili 
trećim osobama povrijedi ugled liječničke profesije; ne ispunjava Statutom ili 
drugim općim aktom određene članske obveze prema HLJK (ZOLJ, čl. 50. st. 
1.; Statut HLJK, čl. 32.). Navedene povrede imaju značenje teških povreda ako 
imaju teže značenje s obzirom na važnost, prirodu povrijeđenog dobra, visinu 
materijalne štete ili težinu druge posljedice te s obzirom na okolnosti pod kojima 
je radnja izvršena odnosno propuštena. Suprotno, navedene povrede imaju 
značenje lakih povreda ako imaju lakše značenje s obzirom na važnost, prirodu 
povrijeđenog dobra, visinu materijalne štete ili težinu druge posljedice te s 
obzirom na okolnosti pod kojima je radnja izvršena odnosno  propuštena 
(Pravilnik o diciplinskom postupku Hrvatske liječničke komore,!““ čl. 4.). 
Povreda čuvanja profesionalne, liječničke tajne teža je povreda obveze iz 
radnog odnosa (ZOZZ, čl. 122. st. 3.). Za povredu liječničke tajne liječniku se 
mogu izreći sljedeće disciplinske mjere i kazne: ukor, javni ukor, novčana 
kazna, privremeno oduzimanje odobrenja za samostalan rad od mjesec dana do 
godine dana, trajno oduzimanje odobrenja za samostalan rad. Uz svaku 
navedenu mjeru i kaznu, osim uz mjeru trajnog oduzimanja odobrenja za 
samostalan rad, liječniku se može odrediti disciplinska mjera dodatne izobrazbe. 





12 Za navedeni prekršaj kaznit će se novčanom kaznom u iznosu od 10.000,00 do 50.000,00 kuna 


i trgovačko društvo koje obavlja zdravstvenu djelatnost sukladno Zakonu o zdravstvenoj zaštiti, 
kao i odgovorna osoba u trgovačkom društvu koja obavlja zdravstvenu djelatnost i to novčanom 
kaznom u iznosu od 5.000,00 do 10.000,00 kuna, a također će se kazniti novčanom kaznom u 
iznosu od 5.000,00 do 10.000,00 kuna i privatni zdravstveni radnik (ZOZPP, čl. 41.). 

173. Povrede odredaba Kodeksa disciplinske su povrede. Postupak utvrđivanja i izricanje kazni 
i mjera za iste propisan je Pravilnikom o disciplinskom postupku Hrvatske liječničke komore 
(Kodeks, čl. 10. st. 1.). 

174 Pravilnik je objavljen na oglasnoj ploči Komore 04. studenog 2003. godine, a stupio je na 
snagu 13. studenog 2003. godine. Tekst Pravilnika objavljen je i u “Liječničkim novinama, broj 
29/04. 

Disciplinska mjera oduzimanja odobrenja za samostalan rad može se izreći 
uvjetno s rokom kušnje od 6 mjeseci do dvije godine. Iznos novčane kazne 
određen Statutom Komore, koji ne može biti niži od 1.000,00 kn niti veći od 
5.000,00 kn, određuje Sud Komore u svakom pojedinom slučaju (arg. Pravilnik 
o diciplinskom postupku Hrvatske liječničke komore, čl. 55.).!75 

6.2.5. Građanska odgovornost 

Pacijent ima pravo na povjerljivost podataka koji se odnose na stanje njegova 
zdravlja, sukladno propisima o čuvanju profesionalne tajne i zaštiti osobnih 
podataka (ZOZPP, čl. 25.), a u slučaju povrede toga njegovoga prava, pacijent 
ima pravo na naknadu štete sukladno općim propisima obveznog prava (ZOZPP, 
čl. 29.). 

Dakle, osobi čije je pravo osobnosti, * odnosno pravo na privatnost, 
povrijeđeno protupravnim odavanjem liječničke tajne, pripada pravo da protiv 
osobe koja je izvršila povredu stavlja i ostvaruje odgovarajuće građanskopravne 
zahtjeve,!7/i 


176 


i to zahtjev za prestanak povrede (kvazinegatorijski zahtjev), zahtjev 
za popravljanje neimovinske (nematerijalne) štete nenovčanim i/ili novčanim 
zadovoljenjem, zahtjev za utvrđenje, kao i zahtjev zbog stjecanja bez osnove. 7% 
Odštetna odgovornost zdravstvenih djelatnika determinirana je veličinom rizika 
koji nosi ta profesija, jer je liječnička djelatnost, unatoč temeljnom humanom i 
plemenitom cilju da se pacijentu očuva ili popravi zdravstveno stanje, ponekad 
neizbježno povezana s rizikom gubitka života ili pogoršanja zdravlja. !"? 


7. Ovlašteno odavanje liječničke tajne 


Ovlast osobe da može isključiti svakoga od neovlaštenog saznavanja, 
prikupljanja, daljnjeg širenja i objavljivanja podataka o njoj i njezinu životu 
njezino je pravo na to da ti podaci ostanu za svakoga tajna, osim za onoga koji 
bi bio ovlašten te podatke saznati, baratati s njima i sl.!% Međutim, dužnost 
čuvanja liječničke tajne nije apsolutna, pa liječnik ne postupa neovlašteno, 
odnosno protupravno ako tajnu otkrije iz opravdanih razloga. Tako liječnik 
nema obvezu čuvanja tajne: ako su ga pacijent ili njegov zakonski zastupnik 
oslobodili te obveze; ako okolnosti konkretnog slučaja opravdavaju pretpostavku 
da je ovlaštena osoba (pacijent ili njegov zakonski zastupnik) suglasna s 





175 Podrobnije o disciplinskoj/stegovnoj odgovornosti liječnika i radu Suda časti HLJK vidi 
kod RUMEK ČRNE, R. — ROKSANDIĆ, S., Sud Hrvatske liječničke komore — pravni aspekti, 
objavljen u Hrvatska liječnička komora 193-1995-2005., Zagreb, 2005., str. 237.-244.; BABIĆ, T. 
— ROKSANDIĆ, S., Osnove zdravstvenog prava, Zagreb, 2006., str. 223.-226. 

!6 Detaljnije o tome kod RADOLOVIĆ, A., Pravo osobnosti u novom Zakonu o obveznim 
odnosima, “Zbornik Pravnog fakulteta Sveučilišta u Rijeci", vol. 27., 2006., br. 1, str. 129.-170. 

177 Usp. GAVELLA, N., Osobna prava — I. dio, Zagreb, 2000., str. 219. 

178 Ibid., str. 241. 

1 Vidi KLARIĆ, P., Odštetno pravo, Zagreb, 2003., str. 388.; BOŠKOVIĆ, Z., Zakon o zaštiti 
prava pacijenata — reforma zdravstvenog zakonodavstva Republike Hrvatske, “Hrvatska pravna 
revija", god. V., 2005., br. 1, str. 90. 

180. Tako GAVELLA, N., Osobna prava — I. dio, Zagreb, 2000., str. 219. 

otkrivanjem tajne; ako podatke koji predstavljaju liječničku tajnu radi liječenja 
pacijenta treba odati drugom liječniku; ako čuvanje tajne bitno ugrožava život 
ili zdravlje pacijenta, ili život, zdravlje ili neki drugi pretežniji interes trećih 
osoba; ako ga na odavanje tajne obvezuju zakonski propisi (i u tom slučaju 
liječnik o tome treba izvijestiti pacijenta); ako podatke koji predstavljaju 
liječničku tajnu, treba dostaviti ovlaštenim tijelima; ako podatke koji predstavljaju 
liječničku tajnu, objavljuje na predavanjima ili u znanstvenim publikacijama (uz 
zaštitu identiteta pacijenta) te ako čuvanje tajne bitno ugrožava neki pretežniji 
interes samog liječnika. 

7.1. Ovlaštenje od strane pacijenta 

Liječnik ili drugi zdravstveni djelatnik oslobođen je šutnje o podacima koji 
predstavljaju liječničku tajnu u svim slučajevima u kojima pacijent pristaje na 
iznošenje njegovih podataka privatne naravi. Sve što liječnik sazna o pacijentu 
koji mu se obrati za liječničku pomoć, a u svezi je s njegovim zdravstvenim 
stanjem, mora čuvati kao liječničku tajnu i može je otkriti, ako posebnim 
zakonom nije drukčije propisano, samo uz odobrenje pacijenta, roditelja ili 
skrbnika za malodobne osobe, a u slučaju njegove psihičke nesposobnosti ili 
smrti, uz odobrenje uže obitelji, skrbnika ili zakonskog zastupnika (ZOLJ, čl. 
19.).!8! Pacijent može osloboditi liječnika od dužnosti čuvanja tajne koja se 
odnosi na toga pacijenta, ali ga ne može prisiliti na odavanje tajne.!%* Naime, 
liječnik može odlučiti da ne otkrije podatke koji predstavljaju liječničku tajnu, 
iako ga je pacijent na to ovlastio, ako drži da pacijent nije bio svjestan negativnih 
posljedica koje bi mu moglo prouzročiti otkrivanje liječničke tajne, ako smatra 
da pacijent želi da se podaci otkriju iz nekih posebnih razloga koji ne bi bili u 
skldu s njegovim ugledom i liječničkom etikom i sl.183 

Temeljnu pretpostavku za obznanjivanje podataka čini kompatibilnost 
pacijenta, odnosno pristanak za odavanje vlastitih podataka bit će valjan ako je 
pacijent koji ga je dao bio svjestan, punoljetan i duševno zdrav. Ovaj vid 
odavanja tajne svoje uporište ima u pravu svakog čovjeka da raspolaže svojim 
vlastitim dobrom. 154 

Pacijent ima pravo dati usmenu ili pisanu izjavu o osobama koje mogu biti 
obaviještene o njegovu prijamu u stacionarnu zdravstvenu ustanovu kao i o 
njegovom zdravstvenom stanju, a isto tako može i imenovati osobe kojima 
zabranjuje davanje tih podataka (ZOZPP, čl. 25. st. 2.). 

Osobe koje obavljaju djelatnosti zaštite i liječenja osobe s duševnim 
smetnjama mogu otkriti ono što su saznalo ili primijetile glede duševno oboljelih 
osoba tijekom obavljanja svoje djelatnosti, samo uz pristanak tih osoba ili 





Iš Vidi IVANČEVIĆ, N., Zakon o liječništvu, rad u zborniku “Zbirka zdravstvenih zakona s 
obrazložnjem'', Zagreb, 2003., str. 91. 

1% Usp. Medicinska enciklopedija, knjiga 4., Zagreb, MCMLXIX, str. 295. 

185. Tako JOVANOVIC, LJ., Lekarska tajna — krivičnopravna razmatranja, Beograd, 1959., str. 
31. 

184 Vidi POZAIĆ, V., Teološki vidici liječničke tajne, “Obnovljeni život", (56), 2001., broj 4, str. 
447.-449. 

njihovoga zakonskog zastupnika, ako ona sama nije sposobna dati pristanak 
(ZZODS, čl. 17. st. 2.). Ako se, pak, tajna odnosi na neku drugu osobu, a ne na 
samoga pacijenta, za otkrivanje tajne potreban je pristanak te osobe.!** Da bi 
pristanak osobe s duševnim smetnjama bio valjan, ona mora biti sposobna 
procijeniti opravdanost, svrhu, korist ili štetu od davanja informacije, te stoga 
prethodno mora biti informiran o svom stanju i posljedicama koje proizlaze iz 
davanja informacije određenoj osobi i/ili ustanovi.!** U slučaju kad osoba s 
duševnim smetnjama nije sama sposobna dati pristanak na otkrivanje tajne, pa 
kad u njezino ime pristanak daje njihov zakonski zastupnik, liječnik smije otkriti 
podatke samo ako je njihovo otkrivanje u najboljem inetersu osobe duševnim 
smetnjama, a pri tome treba obrazložiti, odnosno dokumentirati razloge zbog 
kojih se osoba s duševnim smetnjama smatra nesposobnom sama dati 
pristanak. 127 

7.2. Pretpostavljena suglasnost pacijenta 

Izjava volje pacijenta koja znači pristanak na otkrivanje tajne od strane 
liječnika može se dati u bilo kojem obliku, na izričit način ili prešutno, 
konkludentnim radnjama. Pretpostavljeni pristanak pacijenta značajan je posebno 
u slučaju kad se pacijent nije sam u stanju izjasniti, primjerice ako je izgubio 
svijest ili zbog toga što je mentalno bolestan, kao i onda kad se iz okolnosti 
može zaključiti da pacijent nema interesa za čuvanjem njegove tajne.!#* U 


ši 


podaci drže u tajnosti. !?? 


Primjerice, ako pacijent u sudskom postupku imenuje svoga liječnika kao 
svjedoka, smatra se da ga je prešutno oslobodio obveze čuvanja liječničke 
tajne.!? Ili, ako pacijent po uputi svoga izabranog liječnika (opće prakse, 
obiteljskog liječnika) ode specijalistu na pregled, drži se da prešutno pristaje da 
u nalaze koje utvrdi specijalist može imati uvid i njegov liječnik.!?! 

Osobe koje obavljaju djelatnosti zaštite i liječenja osobe s duševnim 
smetnjama mogu otkriti ono što su saznalo ili primijetile glede duševno oboljelih 
osoba tijekom obavljanja svoje djelatnosti, i bez pristanka osobe s duševnim 
smetnjama ili njezinog zakonskog zastupnika, službenim osobama u centrima za 
socijalnu skrb i drugim državnim tijelima koje su te podatke dužne čuvati kao 
službenu tajnu kada je to nužno da bi one mogle postupati u svezi s osobom s 
duševnim smetnjama na temelju i u okviru svojih ovlasti, i to samo onda kad 
osobe s duševnim smetnjama nisu sposobne dati svoj pristanak, a osobe koje 





I. Usp. TURKOVIĆ, K. — DIKA, M. — GORETA, M. — ĐURĐEVIĆ, Z., Zakon o zaštiti osoba 
s duševnim smetnjama — s komentarom i prilozima, Zagreb, 2001., str. 107. 

1867bid., str. 107. 

187. Ibid., str. 108. 

188 Tako ULSENHEIMER, str. 556. Usp. STAUCH, M. — WHEAT, K., Sourcebook on Medical 
Law, London-Sydney, 1999., str. 224. 

18. Usp. REHBERG, str. 135. 

1% Vidi DEUTSCHE, E. —- SPICKHOFf, A., Medizinrecht, Munchen, 2003., str. 318. 

11. Tako REHBERG, str. 349. 

obavljaju djelatnosti zaštite i liječenja osobe s duševnim smetnjama nemaju 
osnove vjerovati da bi se osoba s duševnim smetnjama protivila otkrivanju 
takvih podataka, (ZZODS, čl. 17. st. 3.). Pri tome se smiju otkriti samo oni 
podaci koji su značajni za ostvarivanje navedene svrhe i ti podaci ne smiju se, 
bez posebnog pristanka pacijenta, koristiti u druge svrhe osim onih za koje su 
dani (ZZODS, čl. 17. st. 4.). Drži se, dakle, da bi se navedenim tijelima trebalo 
priopćiti minimum informacija o pacijentu koje bi navedenim tijelima 1 
službama bile dostatne za realizaciju postupka u okviru njihova djelokruga 
rada.!?? 

7.3. Odavanje tajne drugom liječniku pacijenta - 

Ako više liječnika istovremeno ili jedan za drugim liječe istoga pacijenta, oni 
nemaju međusobnu obvezu čuvanja tajne, svakako ukoliko je pacijent s time 
suglasan ili se njegova suglasnost može pretpostaviti.!? S obzirom da moderna 
medicinska praksa u liječenju uobičajeno uključuje liječničke timove i druge 
zdravstvene djelatnike, kao i osobe izvan toga kruga, liječnik mora biti siguran 
da pacijent razumije zašto i kada podaci koji predstavljaju liječničku tajnu mogu 
biti dostavljeni drugim članovima tima, kao i da drugi članovi tima razumiju da 
te podatke moraju čuvati kao liječničku tajnu.!?* 

Osobe koje obavljaju djelatnosti zaštite i liječenja osobe s duševnim 
smetnjama mogu otkriti ono što su saznale ili primijetile glede duševno 
oboljelih osoba tijekom obavljanja svoje djelatnosti i, bez pristanka osobe s 
duševnim smetnjama ili njezinoga zakonskog zastupnika, drugom psihijatru ili 
doktoru medicine ako je to nužno za pružanje liječničke pomoći toj osobi, koji 
je te podatke dužan čuvati kao profesionalnu tajnu (ZZODS, čl. 17. st. 3.). Pri 
tome se smiju otkriti samo oni podaci koji su značajni za ostvarivanje navedene 
svrhe 1 ti podaci ne smiju se koristiti u druge svrhe osim onih za koje su dani 
(ZZODS, čl. 17. st. 4.). Postoji mišljenje da liječnik koji je liječio osobu s 
duševnim smetnjama ipak ne bi smio ni u svrhu liječničke pomoći ove podatke 
otkriti drugom psihijatru ili doktoru medicine ako se duševno bolesna osoba ili 
nejzin zakonski zastupnik izrijekom protivi otkrivanju tajne, osim iznimno u 
slučajevima hitnje te ako je riječ o osobi s težim duševnim smetnjama prisilno 
smještenoj u psihijatrijskoj ustanovi, a otkrivanje tajne nužno je za provođenje 
liječničkog postupka bez kojeg bi nastupilo teško narušenje zdravlja te osobe 
(arg. ZZODS, čl. 8., 9. st. 1.13. u svezi s čl. 17.).15 

Liječnik koji upućuje bolesnika drugom liječniku dužan je obavijestiti ga o 
pojedinostima koje bi mogle na bilo koji način naškoditi odnosno ugroziti 





' Usp. TURKOVIĆ, K. — DIKA, M. — GORETA, M. — ĐURĐEVIĆ, Z., Zakon o zaštiti osoba 
s duševnim smetnjama — s komentarom i prilozima, Zagreb, 2001., str. 110. 

13 Vidi MUJOVIĆ ZORNIĆ, H. — SJENČIĆ, M., Kodeks lekarske etike kao izraz staleške 
samoregulative u medicini, “Pravni informator", 2003., str. 9. 

14 Tako STAUCH, M. — WHEAT, K., Sourcebook on Medical Law, London-Sydney, 1999., str. 
223. 

95 Vidi TURKOVIĆ, K. — DIKA, M. — GORETA, M. — ĐURĐEVIĆ, Z., Zakon o zaštiti osoba 
s duševnim smetnjama — s komentarom i prilozima, Zagreb, 2001., str. 109. 

zdravlje ili život liječnika (Kodeks medicinske etike i deontologije, čl. 9. st. 4.). 
Tako, kada liječnik upućuje drugom liječniku ili u drugu ustanovu, trgovačko 
društvo, odnosno drugu pravnu osobu koja obavlja zdravstvenu djelatnost 
pacijenta koji bi zbog svog stanja ili ponašanja mogao ugroziti zdravlje, odnosno 
život liječnika, drugih zdravstvenih radnika ili drugih pacijenata, obvezan ih je o 
tome pravodobno obavijestiti telefonom, elektroničkim putem ili na drugi 
odgovarajući način (ZOLJ, čl. 28.). 

7.4. Odavanje liječničke tajne na temelju (zakonskih) propisa - 

Liječnik nije povrijedio dužnost čuvanja liječničke tajne ako je podatke koji 
predstavljaju liječničku tajnu obznanio, odnosno učinio dostupnim trećim 
osobama, zbog toga što su ga na odavanje tajne obvezali zakonski (ili drugi) 
propisi. U tom slučaju liječnik o tome treba izvijestiti pacijenta. Zakonska 
dopuštenja za zadiranje u privatnost treba, kao iznimku, tumačiti restriktivno. 

Zdravstveni interesi drugih osoba mogu liječnika dovesti u moralnu dvojbu 
treba li odati ili prešutjeti neku tajnu, kao primjerice kod postojanja zarazne 
bolesti. U takvim je slučajevima, u pravilu, dužnost liječnika jasno (zakonski) 
definirana, jer je on u prvom redu čuvar javnoga zdravlja.!?* 

U smislu kaznenopravne odgovornosti KZ ne postavlja zaštitu apsolutno, jer 
određuje da kazneno djelo neovlaštenog otkrivanja profesionalne (liječničke) 
tajne ne postoji ako je otkrivanje tajne počinjeno u općem interesu ili interesu 
druge osobe, koji je pretežniji od interesa čuvanja tajne.!?" Tako liječnik i drugi 
zdravstveni djelatnici ne mogu kao svjedoci uskratiti iskaz o onome što su u 
obavljanju svoga zanimanja saznali od okrivljenika, odnosno o liječničkoj tajni, 
ako se radi o kaznenom djelu kaznenopravne zaštite djece i maloljetnika iz 
članka 117. Zakona o sudovima za mladež (Zakon o kaznenom postupku, 
“Narodne novine", broj 110/97., 27/98., 58/99., 112/99., 58/02., 143/02., 62/03. 
— pročišćeni tekst, 115/06., dalje — ZKP, čl. 244. t. 5.), a liječnici, zubari, 
ljekarnici i primalje ne mogu kao svjedoci uskratiti iskaz o onome što su u 
obavljanju svoga zanimanja saznali od okrivljenika ako postoji zakonska osnova 
po kojoj su te osobe oslobođene dužnosti čuvanja tajne (ZKP, čl. 244. st. 2.). 

Liječnik je dužan podnijeti prijavu policiji ili državnom odvjetništvu kada 
tijekom obavljanja liječničke djelatnosti posumnja da je malodobnoj ili nemoćnoj 
osobi zdravstveno stanje ozbiljno ugroženo zapuštanjem ili zlostavljanjem (ZOLJ, 
čl. 22.). Liječnik je dužan obavijestiti policiju i o zlostavljanju djece od strane 
pacijenta, a posebno kad postoji opasnost da se ono ponovi, a o tome je dužan 
upozoriti i odgovorna tijela, obazrivo čuvajući privatnost i interes djeteta, odnosno 
malodobne osobe općenito (Kodeks medicinske etike i deontologije, čl. 2. st. 4.). 

Liječnik je dužan podnijeti prijavu policiji ili državnom odvjetništvu kada 
tijekom obavljanja liječničke djelatnosti posumnja da je smrt ili tjelesna ozljeda 
osobe nastala nasilnim putem (ZOLJ, čl. 22.), bez obzira na to što bi time odao 
liječničku tajnu. 


"Usp. Medicinska enciklopedija, knjiga 4., Zagreb, MCMLXIX, str. 295. 
197. Tako BABIĆ, T. - ROKSANDIĆ, S., Osnove zdravstvenog prava, Zagreb, 2006., str. 163. 

Prema odredbama Zakona o zaštiti pučanstva od zaraznih bolesti (“Narodne 
novine“, broj 60/92., 29/94., dalje - ZZPZB), obvezi prijavljivanja zaraznih 
bolesti podliježu: a/ svako oboljenje ili smrt od zarazne bolesti navedene u čl. 3. 
ZZPZB-a ili od zarazne bolesti koju takvom odredi Vlada Republike Hrvatske; 
b/ svaka sumnja na oboljenje od Brill-Zinsserove bolesti, kolere, kuge, pjegavca, 
žute groznice ili virusnih hemoragijskih groznica; c/ svaka epidemija zaraznih 
bolesti; d/ svako izlučivanje klica trbušnog tifusa; e/ svako nošenje antigena 
virusne žutice tipa B i C i antitijela na virus sindroma stečenog nedostatka 
imuniteta (ZZPZB, čl. 16. st. 1.). Prijavu treba podnijeti organizacija zdravstva i 
zdravstveni djelatnik koji obavlja poslove zdravstvene zaštite samostalno 
osobnim radom, nadležnom organu odnosno ovlaštenoj organizaciji (ZZPZB, čl. 
16. st. 2.). Štoviše, liječnik ili drugi zdravstveni djelatnik koji utvrdi oboljenje, 
sumnju da postoji oboljenje, ozljeda ili smrt od zarazne bolesti iz stavka 1. 
ovoga članka, a ne nalazi se na dužnosti u organizaciji zdravstva, dužan je o 
tome bez odlaganja izvijestiti najbližu organizaciju zdravstva (ZZPZB, čl. 16. st. 
3.). Prema odredbi čl. 72. ZZPZB-a novčanom kaznom od 5.000 do 25.000 kuna 
kaznit će se za prekršaj liječnik ili drugi zdravstveni djelatnik ako organizaciju 
zdravstva ne izvijesti o oboljenju, ozljedi ili smrti od zarazne bolesti (ZZPZB, 
čL. 16. st. 3.), a prema odredbi čl. 70. ZZPZB-a, novčanom kaznom od 10.000 
do 100.000 kuna kaznit će se za prekršaj zdravstveni djelatnik koji obavlja 
poslove zdravstvene zaštite samostalno osobnim radom ako ne obavlja 
prijavljivanje zaraznih bolesti, na način predviđen zakonom i propisima 
donesenim na temelju zakona (ZZPZEB, čl. 16.). 

7.5. Odavanje liječničke tajne na zahtjev ovlaštenog tijela 

Dužnost čuvanja liječničke tajne može prestati i na temelju odluka sudova ili 
javnim izjavama predstavnika službi koje brinu o javnoj sigurnosti zajednice. 
Budući da navedene institucije iznose samo jedan dio privatnosti 1 tajnosti 
pacijenata, onaj najnužniji vezan uz odgovarajuću odluku ili izjavu, očekivati je 
da će sve ono što nije izrečeno, a ima razinu zaštite privatnosti i neodavanja 
tajne, ostati obvezom šutnje medicinskih i zdravstvenih djelatnika. 1? 

Tako je liječnik, odnosno drugi zdravstveni djelatnik, dužan podatke o 
zdravstvenom stanju pacijenta priopćiti na zahtjev ministarstva nadležnog za 
zdravstvo, drugih tijela državne uprave u skladu s posebnim propisima, nadležne 
komore ili sudbene vlasti (ZOZZ, čl. 122. st. 4.). Isto tako, liječnik je dužan 
medicinsku dokumentaciju na zahtjev predočiti ministarstvu nadležnom za 
zdravstvo, tijelima državne uprave u skladu s posebnim propisima, Hrvatskoj 
liječničkoj komori ili sudbenoj vlasti (ZOLJ, čl. 23. st. 1.). 

Liječnik nije dužan čuvati liječničku tajnu prema trećoj (pravnoj) osobi u čije 
bi ime, uz pristanak pacijenta, vršio pregled. Primjerice, liječnik osiguravajućeg 
društva nije vezan tajnom prema svojem nalogodavcu. Tako liječnik nije vezan 
liječničkom tajnom ako treba dati obavijest nadležnom tijelu o teškom oboljenju 
pacijenta koje ga čini nesposobnim za vožnju automobila i opasnim po ostale 


1 Usp. GOSIĆ, N., Privatnost i povjerenje u medicinskoj etici i bioetici, “Sestrinski edukacijski 
magazin", god. Il, 2005., broj 2, str. 10. 

sudionike u prometu.! Slično, liječnik koji je na zahtjev roditelja obavio 
pregled djevojke, pa je utvrdio da je trudna, smije im priopćiti rezultate pregleda, 
što ne bi smio ako je pregled obavio na zahtjev same djevojke. 

7.6. Odavanje liječničke tajne zbog pretežnijeg interesa trećih osoba 

Ponekad su u pogledu čuvanja liječničke tajne u sukobu interesi pojedinca 
(očuvati tajnu) i interesi javnosti (primjerice, saznati o nekoj zaraznoj bolesti). 
Javni interes u pravilu je u drugom planu i dolazi do izražaja u prosudbi 
pretežnijeg interesa (načelo vaganja dobara)."! Ocjena o tome koji je interes 
pretežniji predstavlja quaestio facti u svakom kokretnom slučaju.? 

Liječnik je liječničku tajnu dužan čuvati osim u slučaju kad bi čuvanjem 
liječničke tajne ugrozio život i zdravlje drugih ljudi (Kodeks, čl. 2. st. 13.). 
Naime, postoje situacije u kojima šutnja i neodavanje podataka o pojedincima, 
odnosno pacijentima predstavlja opasnost i rizik za zajednicu. To su slučajevi u 
kojima zaštita zajednice ima prednost pred privatnosti pacijenta. Međutim, 
važno je naglasiti da i u tim slučajevima medicinski i zdravstveni djelatnici ne 
smiju odavati podatke izravno u javnost nego se moraju obraćati odgovarajućim 
institucijama i službama koje mogu pomoći u rješavanju određenog problema.?% 
U smislu kaznenopravne odgovornosti, KZ zaštitu liječničke tajne ne postavlja 
apsolutno, jer određuje da kazneno djelo neovlaštenog otkrivanja profesionalne 
(liječničke) tajne ne postoji ako je otkrivanje tajne počinjeno u općem interesu 
ili interesu druge osobe koji je pretežniji od interesa čuvanja tajne (KZ, čl. 132. 
st. 2.).204205 

Postoje i slučajevi u kojima bi šutnja, odnosno neodavanje liječničke tajne 
nanijelo štetu trećim osobama. Dio tih slučajeva uređen je zakonskim odredbama 


19% Vidi RADIŠIĆ, J., Medicinsko pravo, Beograd, 2003., str. 140. 

2% Tako Medicinska enciklopedija, knjiga 4., Zagreb, MCMLXIX, str. 295. 

21 Vidi ŠEPAROVIĆ, Z., Granice rizika, Zagreb, 1998., str. 31. 

202 Usp. RAJIĆ, Z. - TOMIĆ, M. — MILJKO, Z., Komentar Kaznenog zakona, Mostar, 2000., str. 
219. 

203. Najčešće je riječ o socijalnoj skrbi (primjerice u slučaju zlostavljanja djece i žena), policiji 
(slučajevi prometnih nesreća, izazvanih konzumiranjem alkohola ili nekih drugih opojnih droga, 
prijetnja ubojstvom, predoziranje ovisnika o drogama 1 sl.), odvjetništvu, sudovima (za slučajeve 
u kojima medicinski i zdravstveni djelatnici nisu postigli pristanak s pacijentima ili članovima 
njihove rodbine, a riječ je o intervencijama koje mogu spasiti život, medicinski i zdravstveni 
djelatnici - kako praksa nekih zemalja pokazuje - mogu se obratiti sudu za pomoć), institucijama 
i službama čije članove isto tako obvezuje profesionalna tajna. Na taj način u zaštiti zajedničkog 
dobra, na poziv medicinskih i zdravstvenih djelatnika, sudjeluju i svi oni koji su od društva 
zaduženi za zaštitu zajedničkog i društvenog dobra. POZAIĆ, V., Teološki vidici liječničke tajne, 
“Obnovljeni život", (56), 2001., broj 4, str. 447.-449. 

24 Usp. BABIĆ, T. - ROKSANDIĆ, S., Osnove zdravstvenog prava, Zagreb, 2006., str. 163. 

205 Postoji mišljenje da u određenim slučajevima liječnička tajna može postojati i prema 
samom pacijentu. Drži se, primjerice, da bi u slučaju teške, neizlječive bolesti pacijenta njegovo 
upoznavanje sa stvarnim stanjem bolesti moglo dovesti do pogoršanja njegova zdravlja i ubrzavanja 
smrti. Suprotno, prikrivanje takvog stanja predstavlja posebnu vrstu liječenja, psihoterapije. Ipak, 
pretežito je mišljenje da liječnička tajna djeluje samo prema trećim oobama, a ne i prema pacijentu. 
JOVANOVIĆ, LJ., Lekarska tajna — krivičnopravna razmatranja, Beograd, 1959., str. 42. 

(primjerice, prenošenje spolnih i zaraznih bolesti). Tako se drži da ne 
predstavlja povredu dužnosti čuvanja liječničke tajne obavijest supruzi da je 
njezin suprug zaražen HIV virusom (a vrijedi i za ostale zarazne bolesti), jer su 
život i zdravlje žene vrjedniji od dužnosti čuvanja tajne. Pored bračnog druga 
liječnik bi trebao biti ovlašten o tome izvijestiti i druge osobe koje su bliske 
pacijentu, a posebno ako je prethodno bez uspjeha pokušao uvjeriti pacijenta da 
sam poduzme mjere zaštite.207 

Osobe koje obavljaju djelatnosti zaštite i liječenja osobe s duševnim 
smetnjama mogu otkriti ono što su saznale ili primijetile tijekom obavljanja 
svoje djelatnosti glede duševno oboljelih osoba i bez pristanka osobe s duševnim 
smetnjama ili njezinoga zakonskog zastupnika ako je to nužno učiniti u općem 
interesu? ili interesu druge osobe koji je važniji od interesa čuvanja tajne 
(ZZODS, čl. 17. st. 3.). Pri tome se smiju otkriti samo oni podaci koji su 
značajni za ostvarivanje navedene svrhe i ti podaci ne smiju se koristiti u druge 
svrhe osim onih za koje su dani (ZZODS, čl. 17. st. 4.). 

7.7. Otkrivanje liječničke tajne u znanstvenim publikacijama 

Posebno pitanje upotrebe identifikacijskih podataka i saznanja koja imaju 
težinu tajne postavlja se u upotrebi tih podataka i saznanja u znanstveno- 
nastavno-obrazovne svrhe, a pri tome je posebno upitna količina identifikacijskih 
i drugih podataka koji omogućuju prepoznavanje određenog pacijenta ili 
dovođenje u svezu s njim.2% Iznošenje konkretnih slučajeva u stručnim 
društvima ili stručnoj literaturi s navođenjem imena bolesnika ili njegovom 
fotografijom smatra se neovlaštenim odavanjem liječničke tajne.?!? 


2% U tom smislu Pozaić navodi i primjer osobe koja je nasilna i predstavlja opasnost na radnom 

mjestu i u obitelji, odnosno kojoj psihofizičke sposobnosti ne dopuštaju dalje obavljanje javne 
djelatnosti te dovodi u pitanje živote drugih ljudi (primjerice, vozači javnog prijevoza, osobe 
čije radno mjesto zahtijeva rukovanje različitim kemijskim tvarima, otrovnim supstancama i 
eksplozivom), te drži da i za te slučajeve vrijedi isto profesionalno pravilo odavanja privatnih 
podataka kao i u slučajevima prijetnje zajedničkog dobra. POZAIĆ, V., Teološki vidici liječničke 
tajne, “Obnovljeni život", (56), 2001., broj 4, str. 447.-449. 

27. Tako SCHLUND, G., Specifische arztliche Mitteilungsmoglichkeiten, objavljen kod LAUFS- 
UHLENBRUCK, Handbuch des Arztrechts, Munchen, 2002., str. 581., podatak kod RADIŠIĆ, str. 
141. 

2% Općim interesom ili interesom koji je važniji od interesa čuvanja liječničke tajne u smatra se: 
(a) otkrivanje saznanja da osoba s duševnim smetnjama priprema počinjenje kaznenog djela za 
koje je zakonom propisana kazna zatvora od pet godina ili teža kazna, (b) otkrivanje ili suđenje 
za najteža kaznena djela ako bi ono bilo znatno usporeno ili onemogućeno bez otkrivanja inače 
zaštićenih podataka, (c) zaštita javnog zdravlja i sigurnosti, (d) sprječavanje izlaganja druge osobe 
neposrednoj i ozbiljnoj opasnosti za njen život ili zdravlje (ZZODS, čl. 17. st. 5.). Podrobnije o 
tome kod TURKOVIĆ, K. — DIKA, M. — GORETA, M. — ĐURĐEVIĆ, Z., Zakon o zaštiti osoba 
s duševnim smetnjama — s komentarom i prilozima, Zagreb, 2001., str. 110.-112. 

20% Vidi GOSIĆ, N., Privatnost i povjerenje u medicinskoj etici i bioetici, “Sestrinski edukacijski 
magazin", god. Il, 2005., broj 2, str. 10. 

210 Usp. JELAČIĆ, O., Pravni i deontološki aspekt lekarske delatnosti, “Jugoslavenska revija za 
kriminologiju i krivično pravo“, god. IX, 1971., br. 3, str. 472. 

Klinički i drugi materijali koji se koriste u predavanjima ili znanstvenim 
tiskovinama moraju prikriti identitet osoba (s duševnim smetnjama) o kojima 
govore (ZZODS, čl. 17. st. 7.). Dakle, ako podatke o pacijentu iznosi u znanstve- 
nim publikacijama, na predavanjima i u stručnim priopćenjima, liječnik je dužan 
onemogućiti identifikaciju pacijenta na kojega se objavljeni podaci odnose.!! 

7.8. Otkrivanje liječničke tajne zbog zaštite opravdanih interesa 
liječnika 

Otkrivanje podataka o bolesti i o liječenju pacijenta od strane njegova 
liječnika može biti opravdano ako bi na taj način liječnik branio vlastite 
interese. U literaturi se navodi primjer kada pacijent ne želi liječniku platiti 
honorar, pa ga liječnik mora tužiti ili kada pacijent tuži liječnika i traži naknadu 
štete prouzročene liječenjem tvrdeći da poduzete medicinske mjere nisu bile 
indicirane. Drži se da u takvim situacijama ne bi trebalo očekivati da liječnik 1 
dalje mora poštivati profesionalnu tajnu, nego se smatra opravdanim da može 
izložiti tajne podatke kako bi se suprotstavio neutemeljenim zahtjevima 
pacijenta, odnosno kako bi ostvario svoje pravo na honorar.?!* U takvom slučaju, 
u namjeri da dokažu privrženost svojoj profesiji, da su učinili sve što je bilo u 
njihovoj moći, te da umanje važnost učinjene štete pred licem javnosti, 
zdravstveni djelatnici brane sebe i svoju profesiju upravo onim podacima koje 
bi duboko u sebi trebali čuvati kao tajnu.?!> 

Svakako, liječnik ne bi trebao biti dužan čuvati liječničku tajnu ako bi to 
bitno ugrozilo njegovo zdravlje i život, odnosno ako i kada mu prijeti izravna 
opasnost od pacijenta. U takvom slučaju liječnik bi mogao, u ograničenom 
opsegu, odati podatke o pacijentima, odnosno u onoj mjeri koja je potrebna za 
zaštitu njegova zdravlja i života.?!“ 


X. Umjesto zaključka 


Pravo i medicina imaju puno zajedničkih točaka, a u nekim se područjima 
čak i preklapaju.?!* Zajednički je cilj i medicine i prava humanost, jer se skrbe o 





2! Tako MUJOVIĆ ZORNIĆ, H. — SJENČIĆ, M., Kodeks lekarske etike kao izraz staleške 
samoregulative u medicini, “Pravni informator", 2003., str. 9.; STAUCH, M. — WHEAT, K., 
Sourcebook on Medical Law, London-Sydney, 1999., str. 250. 

212 Tako RADIŠIĆ, J., Dužnost čuvanja medicinske tajne, “Anali Pravnog fakulteta u Beogradu", 
god. L., 2002., broj 3-4, str. 334.-335. 

"Vidi GOSIĆ, N., Privatnost i povjerenje u medicinskoj etici i bioetici, “Sestrinski edukacijski 
magazin", god. Il, 2005., broj 2, str. 9. 

214 Usp. MUJOVIĆ ZORNIĆ, H. — SJENČIĆ, M., Kodeks lekarske etike kao izraz staleške 
samoregulative u medicini, “Pravni informator", 2003., str. 9.; GOSIĆ, N., Privatnost i povjerenje 
u medicinskoj etici i bioetici, “Sestrinski edukacijski magazin", god. II, 2005., broj 2, str. 10. 

215 _Naveli bismo, primjerice, samo neka područja kojima se može i mora pristupiti i s 
medicinskog i s pravnog aspekta: nesavjesno liječenje; samovoljno liječenje; nepružanje 
liječničke pomoći, nadriliječništvo, izumi i tehnička unapređenja stvoreni u zdravstvu, patentiranje 
gena, ljudski genom; davanje i primanje mita; zadržavanje u zdravstvenoj ustanovi protiv volje 
pacijenta; pravna zaštita života; pravna zaštita genetskog identiteta i privatnosti; dužnost liječnika 

životu i zdravlju ljudi, svatko na svoj način.?!* Snažan i ubrzani razvitak 
medicine i znanosti o životu otvaraju značajna pitanja koja traže i pravnu 
regulaciju.?!" Medicina u svom ubrzanom razvitku ide, u pravilu, ispred prava, 
što je ponajviše posljedica ekspanzije znanstveno-tehnoloških inovacija,?!5 pa se 
nužno nameće potreba konstantnog pravnog uređenja brojnih pitanja iz područja 
medicine.?!? 

Značajnu ulogu na tom planu trebala bi imati (relativno nova) pravna 
disciplina — medicinsko pravo, koja je u našem pravu tek u začetku. Medicinsko 
pravo je grana prava koja se odnosi na medicinsku djelatnost.*" U posljednjih 
nekoliko desetljeća medicinsko pravo postoji i afirmiralo se kao zasebna 
disciplina pravne znanosti i kao zasebna grana prava.“ Medicinsko pravo čini 
skup pravnih pravila kojima se uređuje medicinska djelatnost, utvrđuje status 
osoba koje tu djelatnost obavljaju, kao i njihov odnos s korisnicima njihovih 
usluga,?** odnosno kojima se uređuje zaštita prava čovjeka na zdravlje, 
zdravstvenu zaštitu i zdravstveno osiguranje, odgovornost i prava zdravstvenih 
djelatnika i zdravstvenih organizacija i organizacija zdravstva kao javne 
djelatnosti od posebnoga društvenog interesa.** Zbog svoje interdisciplinarnosti 





da pacijenta izvijesti o rizicima operacije i pristanak pacijenta na operaciju; nepristajanje pacijenta 
na medicinsku intervenciju iz vjerskih pobuda; transplatacija dijelova ljudskog tijela; odgovornost 
liječnika i zdravstvene ustanove zbog sekundarnih šteta; odgovornost za štete nastale uporabom 
medicinskih tehničkih uređaja; ograničenje odgovornosti zbog štete; liječnička grešaka pri 
određivanju dijagnoze i terapije; osiguranje od profesionalne (liječničke) odgovornosti; fertilizacija 
in vitro i genetske intervencije; izdavanje lijekova i odgovornost ljekarnika, nesavjesno postupanje 
pri pripravljanju i izdavanju lijekova; dužnost liječnika da obznani vlastitu stručnu pogrešku; 
sloboda liječnika da izabere terapiju i njezina ograničenja; ispitivanje lijekova na ljudima; 
sudska psihijatrija i sudska medicina; liječnička tajna i neovlašteno otkrivanje profesionalne 
tajne; eutanazija; bioetika i biomedicinska istraživanja; protupravni prekid trudnoće; medicinska 
vještačenja; prenošenje zarazne bolesti; prenošenje spolne bolesti i dr. 

216 Usp. RADIŠIĆ, J., Medicinsko pravo, Beograd, 2004., str. 5. 

217 Vidi ŠEPAROVIĆ, Z., Granice rizika — Etičkopravni pristupi medicini, Zagreb, 1998., str. 5. 
215 Usp. VISKOVIĆ, N., Država i pravo, Zagreb, 1995., str. 219. 

219 Tako JELAČIĆ, O., O nastavi iz sudske medicine na pravnim fakultetima, “Zbornik radova 
Pravnog fakulteta u Splitu", god. XIV, 1997., str. 236. 

20 Vidi ŠEPAROVIĆ, Z., Granice rizika — Etičkopravni pristupi medicini, Zagreb, 1998., str. 3. 

221 Jako je medicinsko pravo relativno nova grana prava, elemente medicinskog prava možemo 
naći među najstarijim pravnim izvorima. U Hamurabijevu zakoniku (1729.-1686. prije Krista) 
nalaze se, primjerice, odredbe o profesionalnoj odgovornosti liječnika. Hipokrat (460.-377. prije 
Krista) je radio na etičkom i pravnom uređenju odgovornosti liječnika (Corpus hippocraticum), a 
treba spomenuti i Justinijanove zakone (Codex, Institutiones i Novellae) u kojima se, među ostalim, 
uređuje i profesionalna odgovornost liječnika, potreba ocjenjivanja težine tjelesnih povreda, 
uloga liječnika u vještačenju i sl. Tako i podrobnije o povijesnom razvitku medicinskog prava i 
sudske medicine kod ZEČEVIĆ, D. i dr., Sudska medicina i deontologija, Zagreb, 2004., str. 1.- 
5.; JOVANOVIĆ, LJ., Lekarska tajna — krivičnopravna razmatranja, Beograd, 1959., str. 5.-12.; 
JAHNKE, Leipziger Kommentar zum Strafgesetzbuch, 10. Auflage, 5. Band, Leipzig, 1988., par. 
203.; Medicinska enciklopedija, knjiga 4., Zagreb, MCMLXIX, str. 294. 

222 Tako RADIŠIĆ, J., Medicinsko pravo, Beograd, 2004., str. 21. 

23 Usp. ŠEPAROVIĆ, Z., Granice rizika — Etičkopravni pristupi medicini, Zagreb, 1998., str. 
5. 

medicinsko pravo je vrlo kompleksno, pa zahtijeva od pravnika barem 
elementarno poznavanje medicinske problematike, ali i obrnuto.?* Sve to traži 
da pravnici budu barem na općenitoj razini upućeni u medicinsku problematiku. 
Medicinsko pravo i stručnjaci koji posjeduju znanja iz područja medicinskog 
prava trebali bi imati značajnu ulogu kod izrade i donošenja novih propisa iz 
područja medicinskog prava, te pri usklađivanju naših propisa iz područja 
medicinskog prava s propisima europskog prava, odnosno Europske unije, koji 
su brojni na ovom području.?** Temeljne spoznaje o tome pravnici bi mogli steći 
tijekom studiranja iz kolegija medicinsko pravo, sudska medicina i sudska 
psihijatrija.2* Na žalost, medicinsko pravo ne proučava se sustavno kao zasebni 
obvezni kolegij na našim pravnim fakultetima,?*" dok se, suprotno, pod raznim 
nazivima, s različitim sadržajem i opsegom, te s različitim nastavnim 
programima, često nalazi u studijskim programima medicinskih i nekih drugih 
stručnih, preddiplomskih, diplomskih i poslijediplomskih studija, što držimo 
iznimno značajnim i pozitivnim. 

Područje medicinskog/zdravstvenog prava vrlo je opsežno, s tendencijom 
širenja, jer zdravstvena djelatnost, kao predmet proučavanja medicinskog prava, 
svakim danom postaje sve razvijenija, a pitanja i problemi koji iz te djelatnosti 
proizlaze postaju sve brojniji.22? Što se predmeta medicinskog prava tiče, norme 
medicinskog prava u pravilu vezane su i odnose se na tri subjekta: čovjeka 
(bolesnika, pacijenta) i njegova temeljna prava (na zdravstvenu zaštitu, 
odnosno život, zdravlje i sigurnost); liječnika i druge zdravstvene djelatnike (a 
posebno na njihovu odgovornost); te bolnice i druge zdravstvene ustanove u 
kojima pacijenti ostvaruju svoje pravo na zdravstvenu zaštitu, kao i na 
zdravstveni sustav u cjelini i njegovo uređenje i djelotvorno funkcioniranje.??“ 
Značajni predmet zanimanja medicinskog prava predstavlja odnos između 
liječnika (zdravstvenog radnika) i pacijenata u pogledu pružanja medicinske 





24 Upravo zbog povezanosti ove dvije struke, liječnicima je u svakodnevnom radu potrebno 
(prethodno) elementarno poznavanje pravnog aspekta, odnosno mogućih negativnih pravnih 
posljedica njihova rada, posebno jer često odluke moraju donositi u trenu. Liječnici su sve više 
izloženi kaznenim prijavama, građanskim tužbama i stegovnim postupcima zbog eventualnih 
propusta i grešaka u njihovom radu. 

25 Vidi MUJOVIĆ-ZORNIĆ, H., Pravo kao garant vršenja medicine, “Bilten Jugoslovenskog 
udruženja za medicinsko pravo", septembar/decembar 2001., str. 16. 

25 Usp. JELAČIĆ, O., O nastavi iz sudske medicine na pravnim fakultetima, “Zbornik radova 
Pravnog fakulteta u Splitu", god. XIV, 1997., str. 236. 

2271 Na Pravnom fakultetu Sveučilišta u Zagrebu izvodi se izborni kolegij Medicina i pravo. 

228. Primjerice, u svom studijskom programu Madicinski fakultet u Osijeku ima kolegije Pravo na 
život i Kako primijeniti Hipokratovu prisegu; Visoka zdravstvena škola u Zagrebu, Studij inženjera 
medicinske radiologije u planu ima (u planu) kolegij Zdravstveno pravo; Medicinski fakultet 
u Rijeci ima kolegije Medicinska etika i bioetika i Etika zdravstvene skrbi; Medicinski fakultet 
Sveučilišta u Splitu — Stručni studij Medicinske radiologije izvodi kolegij Zdravstveno pravo i 
etika i dr. 

29 Tako BABIĆ, T. - ROKSANDIĆ, S., Osnove zdravstvenog prava, Zagreb, 2006., str. 20. 

23% Usp. ŠEPAROVIĆ, Z., Granice rizika — Etičkopravni pristupi medicini, Zagreb, 1998., str. 
4. 

usluge, a taj odnos nije samo pravni, nego je i etički. U njemu su moralni i 
pravni obziri prepleteni u znatno većoj mjeri nego što je to slučaj s ostalim 
pravnim odnosima među ljudima. Liječnik (zdravstveni djelatnik) je (pravno) 
dužan pridržavati se određenih načela medicinske etike. Moralne i pravne 
dužnosti liječnika toliko su se stopile da ih je u pojedinostima gotovo nemoguće 
razlučiti.?>! 

I u našem pravu sve se više pozornosti posvećuje pravnom uređenju 
medicinske djelatnosti, a posebna pažnja posvećuje se zaštiti prava pacijenata, 
što je, među ostalim, rezultiralo i donošenjem ZOZPP-a kojim se određuju prava 
pacijenata prilikom korištenja zdravstvene zaštite te način zaštite i promicanja 
tih prava. U smislu odredaba ZOZPP-a, pacijent je svaka osoba, bez obzira na 
dob, spol, rasnu, vjersku i drugu pripadnost, imovno stanje, vrstu i stupanj 
zdravstvenih potreba, bolesna ili zdrava, koja u bilo kojoj zdravstvenoj ustanovi 
i/ili privatnoj praksi zatraži odredenu uslugu ili nastoji zadovoljiti svoju 
zdravstvenu potrebu. U najširem smislu riječi pacijenti jesu svi građani s 
obzirom na svoju obvezu podvrgavanja mjerama primarne prevencije, odnosno, 
onog dijela zdravstvene zaštite koji je od najšireg nacionalnog interesa i kojim 
su obuhvaćeni svi građani Republike Hrvatske koji su to rođenjem i 
državljanstvom. U uvjetima utvrđenima ZOZPP-om, drugim zakonima i 
međunarodnim ugovorima, pacijentima se smatraju i strani državljani koji 
koriste bilo koji oblik zdravstvene zaštite u zdravstvenim ustanovama i/ili 
privatnim praksama na području Republike Hrvatske" (ZOZPP, čl. 3. t. a/). 

ZOZPP i drugi zakoni iz područja zdravstva, a posebno ZOZZ i ZOLJ, 
pacijentima daju i jamče niz temeljnih prava poput prava na suodlučivanje, 
prava na obaviještenost, prava na prihvaćanje ili odbijanje pojedinoga 
dijagnostičkog, odnosno terapijskog postupka, prava na pristup medicinskoj 
dokumentaciji, prava na povjerljivost, prava na održavanje osobnih kontakata, 
prava na samovoljno napuštanje zdravstvene ustanove, prava na privatnost i 
prava na naknadu štete. U radu smo se podrobnije osvrnuli na pravo pacijenta na 
obaviještenost, uključujući i pravo pacijenta na pristup medicinskoj 
dokumentaciji. 

Međutim, podaci o zdravstvenom stanju pacijenta nisu samo predmet interesa 
tog pacijenta, nego sve češće do tih podataka dolaze ili namjeravaju doći i druge 
osobe, ovlašteno ili neovlašteno. Naime, sa socijalizacijom medicine pored 
liječnika u liječenju bolesnika sudjeluje čitav niz osoba (primjerice, medicinske 
sestre, ljekarnici, stomatolozi, laboranti, bolničari, studenti, pa i administrativno 
osoblje), i sve su te osobe na neki način upućene, odnosno dostupni su im podaci 
o zdravstvenom stanju pacijenta. Zaštita tih podataka postaje sve teža i zbog 
kompjuterizacije medicinske dokumentacije, tele-medicine i elektroničke obrade 


231 Tako RADIŠIĆ, J., Medicinsko pravo u svetu i kod nas, “Pravni informator", 2002., br. 9, str. 
1. 

podataka,%** obavljanja medicinske intervencije u različitim ustanovama, 


sudjelovanja u pružanju medicinske usluge sve većeg broja osoba i sve više vrsta 
zdravstvenih djelatnika, ali i zbog sve većeg opravdanog ili neopravdanog interesa 
javnosti i medija za informiranjem o zdravstvenom stanju pojedinih pacijenata 
(javnih osoba, mogućih zaraznih bolesti i sl.). Usto, medicinske podatke danas 
potražuju, primjerice, osiguravatelji (zbog ocjene rizika na strani osiguranika), 
poslodavci, proizvođači lijekova (u marketinške svrhe), banke (ocjena rizika 
kreditiranja), državna tijela,?** kao i u (druge) komercijalne svrhe.?> 

Kako podaci o zdravstvenom stanju pacijenta predstavljaju jedan od 
segmenata prava na privatnost i povjerljivost, zaštićeni su liječničkom tajnom. 
Pravo na povjerljivost podataka koji se odnose na stanje zdravlja pacijenta 
proizlazi iz prava osobnosti koje raznim sredstvima štiti personalitet čovjeka, 
među ostalim i na način da jamči tajnost podataka o čovjekovom privatnom 
životu, pa time i o stanju njegova zdravlja. Pošto je liječnička tajna jedan od 
učinkovitih instrumenata zaštite privatnosti pacijenta, odnosno zaštite tajnosti 
podataka o njegovom zdravlju, nastojali smo ukazati na uzroke i načine povrede 
liječničke tajne, na posljedice neovlaštenog odavanja liječničke tajne te na 
slučajeve kada je trećim (pravnim ili fizičkim) osobama dopušteno otkrivanje 
podataka o zdravstvenom stanju pacijenta. 


Summary 


PATIENT"?S RIGHT TO INFORMATION PAYING SPECIAL 
ATTENTION TO PROTECT THE PRIVACY OF DATA THAT 
DISCLOSE PATIENT?S HEALTH CONDITION 


Patient's right to information (on his health condition and treatment procedure) 
is one of the basic patient rights, which have been prescribed and guaranteed by 
the Patient Protection Act, applicable provisions of other regulations governing 
health care and numerous international conventions and declarations in the field 
of health. 

In the article, the author has tried to point at: notion and contents of the right 
to information, ways to inform a patient, physician's duty to inform a patient, 
notion of the second expert opinion, right to information of patients participating 
in clinical research, rejecting to accept and disclaiming the right to information 


232 O tome podrobnije kod BOŠKOVIĆ, Z., Profesionalna liječnička tajna, “Informator", broj 
5329, od 2. travnja 2005., str. 12. 

233 Usp. RISTIĆ, J., Medicina i društvo, Beograd, 1975., str. 82.-84. 

234. Vidi VRHOVAC, B., Liječnička tajna, “Liječničke novine", 2001., broj 5, str. 19.-20. 

235 Tako SANDOR, J., Data Protection in Health Care, Beyond Biomedical Use, “Frontiers of 
European Health Law", Yearbook 2002., str. 76. 

as well as misdemeanor liability for harm resulting from a breach of patient's 
right to information. 

Due to the fact that data on patient's health condition are not only an object 
of interest of that special patient and due to the fact that more often other 
persons have access or intend to have the access to such data, with or without 
authorization, the author in his article stresses the need and modes of privacy 
protection concerning patient's health condition. He pays special consideration 
to a medical secret as one of (the most) effective modes to protect patient 
privacy, 1.e. data on patient's health condition. Conditions and modes of medical 
secret infringement have also been discussed as well as consequences of 
unauthorized disclosing of medical secret. The author also analyses cases in 
which it is allowed to diselose data on patient's health condition to third (legal 
and natural) persons. 

Key words: patient, right to information, informed consent, medical 
(professional) secret, medical law. 


Zusammenfassung 


DAS RECHT DES PATIENTEN AUF INFORMATIONELLE 
SELBSTBESTIMMUNG, MIT BESONDEREM BEZUG AUF DEN 
SCHUTZ DER DATEN ZUM GESUNDHEITSZUSTAND DES 
PATIENTEN 


Das Recht des Patienten auf informationelle Selbstbestimmung (iiber seinen 
Gesundheitszustand und das Heilverfahren) ist eines der grundglegenden 
Patientenrechte, die durch das Gesetz zum Schutz der Patientenrechte reguliert 
und garantiert wird sowie durch die Bestimmungen anderer Vorschriften, 
durch die die &rztliche Tatigkeit geregelt wird, und ebenfalls durch zahlreiche 
internationale Konventionen und Deklarationen aus dem Bereich des 
Gesundheitswesens. In der Arbeit versucht der Autor folgendes aufzuzeigen: 
Begriff und Inhalt des Rechts auf informationelle Selbstbestimmung, Arten der 
Information des Patienten, Pflicht des Arztes zur Unterrichtung des Patienten, 
Begriff einer anderen Fachmeinung, Patientenrechte bei denen Untersuchungen 
zur informationellen Selbstbestimmung durchgefiihrt werden, Ablehung des 
Empfangs und Verzicht auf das Recht auf Information sowie VerstoBB wegen 
Verletzung des Patientenrechts auf informationelle Selbstbestimmunzng. 

Da Daten iiber den Gesundheitszustand des Patienten nicht nur Gegenstand 
des Interesses dieses Patienten sind, sondern an diese Daten immer hiufiger 
— befugt oder unbefugt - auch andere Personen kommem oder kommen wollen, 
weist der Ator in dem Aufsatz auf Notwendigkeit und Arten des Datenschutzes 
betreffs des Gesundheitszustandes von Patienten hin. Besonders bezieht er sich 
auf die Schweigepflicht des Arztes als eines der wirkvollsten Instrumente zum 

Schutze der Privatsphare des Patienten, beziehungsweise des Schutzes der Daten 
iiber dessen Gesundheit, und versucht die Griinde und Arten der Verletzung der 
rtzlichen Schweigepflicht aufzuzeigen, sowie die Folgen der Verletzung und 
Falle, in denen dritten (natiirlichen oder juristisehen) Personen die Enthiillung 
von Daten iiber den Gesundheitszustand eines Patienten erlaubt 1st.. 


Schliisselworter: Patient, Recht auf informationelle Selbstbestimmung, 
Informationserlaubnis, = drztliche  Schweigepflicht, 
medizinisches Recht. 


Sommario 


DIRITTO DEL PAZIENTE ALLINFORMAZIONE, 
CON PARTICOLARE RIGUARDO ALLA TUTELA DELLA 
SEGRETEZZA DFI DATI SULLA CONDIZIONE DI SALUTE 
DEL PAZIENTE 


Il diritto del paziente all'informazione (sulla sua condizione di salute e sul 
trattamento di cura) & uno del diritti fondamentali del paziente, che & prescritto 
e garantito dalla Legge sulla tutela dei diritti del paziente, dalle norme di altri 
provvedimenti, che si applicano alle attivita di cura, e di numerose convenzioni 
e dichiarazioni internazionali nel campo della salute. 

Nel lavoro l'autore cerca di occuparsi di: nozione e contenuto di diritto 
all'informazione, modi di informazione del paziente, dovere del medico 
di informazione del paziente, nozione di seconda opinione professionale, 
diritto del paziente che partecipa a una sperimentazione all'informazione, 
rifiuto dell*accettazione e rinuncia al diritto all'informazione, e responsabilita 
contravvenzionale a causa della violazione del diritto del paziente 
all'informazione. 

Siccome i dati sulla condizione di salute del paziente non sono un oggetto 
di interesse solo di quel paziente, ma molto spesso altre persone hanno accesso 
o intendono avere accesso a tali dati, con o senza autorizzazione, nel lavoro 
|autore evidenzia la necessita e le modalita di tutela della segretezza dei dati 
sulla condizione di salute del paziente. In particolare si considera il segreto 
medico come uno degli strumenti (piu) efficaci di proteggere la riservatezza 
del paziente, riguardo la tutela della segretezza dei dati sulla sua salute, e ci si 
adopera per mostrare le ragioni e i modi della violazione del segreto medico, le 
conseguenze della rivelazione non autorizzata del segreto medico, e 1 casi i cui 
č consentita la rivelazione dei dati sulla condizione di salute del paziente a terze 
persone (giuridiche o fisiche). 


Parole chiave: paziente, diritto all'informazione, consenso informato, 
segreto medico (professionale), diritto medico. 

